הוועדה המיוחדת להיערכות מערכת החינוך והחינוך המיוחד, לרבות לשנת הלימודים הבאה, כנסת 23, פרוטוקול מספר 11, 2020-04-22 09:00

ניצן הורוביץ: בוקר טוב.

ניצן הורוביץ: אנחנו פותחים את הישיבה של הוועדה המיוחדת להיערכות מערכת החינוך.

ניצן הורוביץ: על סדר-היום: התכנית לחזרה ללימודים בתקופת הקורונה.

ניצן הורוביץ: בדיון ישתתפו מנכ"ל משרד החינוך, מר שמואל אבואב וראשי אגפים ממשרד החינוך.

ניצן הורוביץ: נמצאת איתנו מזכ"לית הסתדרות המורים, גב' יפה בן דוד.

ניצן הורוביץ: כן ישתתפו נציגים ממשרד האוצר וגם נציג הנהגת ההורים הארצית אמצעות הזום.

ניצן הורוביץ: היות וזמננו מוגבל, נקיים את הדיון באופן הבא: מנכ"ל משרד החינוך יסביר לוועדה כיצד יחזרו הלימודים ובאיזה אופן ויתווה פה את התכנית.

ניצן הורוביץ: הוא גם יתייחס לסוגיית השכר.

ניצן הורוביץ: לאחר מכן תהיה התייחסות של מזכ"לית הסתדרות המורים, נציגי האוצר במידת הצורך וחברי הכנסת כמובן.

ניצן הורוביץ: חברי הכנסת, הפעם זה לא יהיה במתכונת הקודמת שכל אחד שואל שאלה כשהוא רוצה כי אנחנו לא נספיק.

ניצן הורוביץ: אבקש להירשם אצלי ואני אתן את רשות הדיבור לפי הסדר.

ניצן הורוביץ: כל אחד ידבר שלוש דקות בתורו.

ניצן הורוביץ: תשמרו את כל השאלות וההערות שלכם לתורכם.

עומר ינקלביץ': כולנו נרצה לדבר.

קטי קטרין שטרית: יש לי הצעה.

ניצן הורוביץ: קטי, אתם הולכים לקבל את כל ועדות הכנסת.

ניצן הורוביץ: כשתקבלו את כל ועדות הכנסת תנהלו.

קטי קטרין שטרית: ישתבח שמו לעד.

ניצן הורוביץ: תודה.

ניצן הורוביץ: קודם מנכ"ל משרד החינוך, לאחר מכן מזכ"לית הסתדרות המורים ולאחר מכן חברי הכנסת.

ניצן הורוביץ: נעשה את הכול בצורה יעילה וטובה כדי שכל עם ישראל שצופה בנו יוכל לשמוע ולהבין.

ניצן הורוביץ: בוקר טוב למנכ"ל משרד החינוך מר שמואל אבואב.

שמואל אבואב: בוקר טוב.

ניצן הורוביץ: שלום לך אדוני.

ניצן הורוביץ: שתי שאלות מרכזיות על הפרק היום.

ניצן הורוביץ: כולם מצפים לשמוע את דבריך.

ניצן הורוביץ: איך, מתי ובאיזה אופן התלמידים יחזרו ללימודים?

ניצן הורוביץ: מה יקרה בחופש הגדול עם הלמידה מרחוק?

ניצן הורוביץ: איך מתנהלת סוגיית השכר והתשלומים מול מורי ישראל?

ניצן הורוביץ: תודה שאתה מצטרף אלינו, בבקשה.

שמואל אבואב: בוקר טוב אדוני היושב ראש, חברי כנסת והמשתתפים בדיון החשוב.

שמואל אבואב: אני אחלק את דבריי.

שמואל אבואב: אסביר מה היא כרגע תמונת המצב, מה האסטרטגיה לחזרה הדרגתית ומה עתידה של חופשת הקיץ שעל מפתנה אנחנו עומדים.

שמואל אבואב: ב-13.3, יום שישי, מערכת החינוך נסגרה.

שמואל אבואב: ביום ראשון ב-15.3 פתחנו את מערכת החינוך בלמידה מרחוק ולמידה מקוונת.

שמואל אבואב: שאלנו את עצמנו את השאלה האסטרטגית המרכזית, האם מערכת החינוך מפעילה את יכולותיה רק בממד הפיזי, כלומר, בתי ספר, כיתות ותלמידים, או, האם למערכת החינוך יש שליחות, חשיבות ויכולת, עם כל המגבלות והקשיים, להפעיל למידה מרחוק כאשר המצב הוא מצב חרום?

שמואל אבואב: קיבלנו החלטה שאנחנו מגייסים את כל מערכת החינוך, את כל הגננות, המורים, היועצים והפסיכולוגים בשביל לייצר סדר יום לימודי עד כמה שמתאפשר.

שמואל אבואב: כדי להוציא את זה לפועל נדרשנו לתאם פעולות ושיתוף פעולה מרחיק לכת עם ארגוני המורים.

שמואל אבואב: מאוד מאוד קשה למורה שמורגל בשגרה, שגם ככה היא קשה ומורכבת מאוד בתוך בתי הספר, לעבור באבחה אחת, בתוך 24 שעות, לייצר סדר יום מרחוק.

שמואל אבואב: זה אתגר ממדרגה ראשונה.

שמואל אבואב: אינני מתעלם מכל הביקורות, המהמורות ואבני הנגף, הקשיים, אולם יש פה התגייסות מרשימה בכל קנה מידה.

שמואל אבואב: כמי שמנטר את המערכת ופחות או יותר יודע מה קורה מקרית שמונה ועד אילת, אני יכול לציין שיש פה התגייסות של המורים ושל כל אנשי החינוך בתנאים מאוד קשים על-מנת לייצר סוג של סדר-יום.

שמואל אבואב: אנחנו כבר 40 ימים מיום סגירת המערכת.

שמואל אבואב: איש איננו יודע אם מחר המערכת תיפתח כבשגרה או אולי תעבוד לסירוגין.

שמואל אבואב: כך אנחנו מוצאים את עצמנו במצב שבו המחויבות העצומה של אנשי החינוך נדרשת ותכף אסביר גם למה.

שמואל אבואב: בכדי לאפשר את הלמידה הזאת, מעבר לאמירה של הדברים האלה, בנינו את זה על ארבע יסודות.

שמואל אבואב: היסוד האחד, המורים והגננות עובדים.

שמואל אבואב: בנינו היתכנות של 24 אתרים שבהם יש למידה שמאפשרת לתלמידים לעשות משימות, למידה עצמאית ויכולת של אנשי החינוך לשלוח אותם לעשות משימות.

שמואל אבואב: כמה נכנסים ביום לאתרים האלה?

שמואל אבואב: 451,257 משתמשים ייחודיים ביום.

שמואל אבואב: יש מעל מיליון כניסות רק באתרים האלה.

שמואל אבואב: זה רק באתרים המנוטרים ולאו דווקא בכל האתרים.

ניצן הורוביץ: אדוני המנכ"ל, סליחה שאני קוטע אותך.

ניצן הורוביץ: היות וזמננו היום קצת ומוגבל בגלל לו"ז של הכנסת, אם אפשר פחות סקירה אחורה ויותר קדימה כדי שנבין לאן אנחנו הולכים.

ניצן הורוביץ: אני רוצה לאפשר גם למשתתפים להתבטא.

ניצן הורוביץ: אם אפשר, להתמקד בשאלות שמעסיקות את הציבור.

ניצן הורוביץ: מה הולך לקרות?

שמואל אבואב: אדוני היושב ראש.

שמואל אבואב: לו חשבתי שהדברים הללו הם לא הפרוזדור המוביל לפתרון, לא הייתי מלאה ומייגע את כל חברי הוועדה בכדי לגולל בפניהם את גודל יריעת העשייה.

שמואל אבואב: היות והשגרה שאודותיה נדבר עוד מעט כרוכה בקשר עבותות למרכיבים הללו, עוד כמה דקות ואני מסיים.

שמואל אבואב: המרכיב השני זה שידורים מרחוק.

שמואל אבואב: בחרנו להקים 36 אולפנים כדי שזה יהיה כוח עזר למורה, גם אם בעוד חודש ידובר על חזרה לשגרה.

שמואל אבואב: אליבא לכולי עלמא, השגרה לא תחזור לימים שאנחנו מורגלים בהם.

שמואל אבואב: הכיתות תהיינה מצומצמות, מספר הילדים שיבואו בשערי בתי הספר יהיה מצומצם.

שמואל אבואב: לכן נצטרך להיתמך גם במרכיב הזה.

שמואל אבואב: מה הוא המרכיב הזה?

שמואל אבואב: אלה 36 אולפנים שמשדרים בעברית ובערבית.

שמואל אבואב: זאת פעם ראשונה שאנחנו מעבירים מסר.

שמואל אבואב: לא מתרגמים את השיעורים מעברית לערבית אלא מאפשרים למידה.

שמואל אבואב: כמה נכנסים ביום לשידורים הללו?

שמואל אבואב: כ-400,000 משתמשים ייחודיים נכנסים כל יום, צופים ומשלבים את זה בלמידה.

שמואל אבואב: המרכיב הרביעי והאחרון הוא המרכיב של פתיחה של כיתות וירטואליות מסייעות לאנשי החינוך.

שמואל אבואב: כמה מורים היו לפני שהתחלנו?

שמואל אבואב: כמה מורים היום וכמה ישתמשו בזה בעתיד?

שמואל אבואב: היום משתתפים במערכת קרוב ל-80,000 אנשי חינוך מתוך 180,000.

שמואל אבואב: הם כבר נכנסו למרחבים הללו.

שמואל אבואב: הילד יכול לצפות בטלפון, במחשב או בטלוויזיה.

שמואל אבואב: לכן יש פה מרכיבים שהם מסייעים.

שמואל אבואב: כתוצאה מההחלטה לא לשחרר את המורים ולא להגיד שהם אינם רצויים אבל גם לא לאפשר להשלות את עצמנו שהמערכת יכולה להתקיים.

שמואל אבואב: למה?

שמואל אבואב: אתמול בלילה בחצות גמרנו למפות את מספר הילדים שתוך כדי סיוע המורים גילו שהם במצוקה.

שמואל אבואב: ישנם 128,000 ילדים.

שמואל אבואב: גילינו של-18,000 אין אוכל בבית, למרות כל החלוקה והירתמות של כל המערכת של החברה הישראלית למשימה הזאת.

שמואל אבואב: חילקנו אתמול מזון ל-18,000 ילדים, לכל משפחה, 6 מנות בכדי לתת מענה.

שמואל אבואב: מאיפה זה צף?

שמואל אבואב: זה לא צף מטלפונים שקיבלנו, זה צף מהעובדה שהמורים היו עם יד על הדופק ויכלו לאתר את התלמידים.

שמואל אבואב: מה המבט לעתיד?

שמואל אבואב: כבר בראשית הדרך אנחנו במשא ומתן לא פשוט ולא קל.

שמואל אבואב: אני גם מסתכל על כל מדינות העולם.

שמואל אבואב: כשאני מדבר איתך ועם חברי הוועדה אני מנטר גם מה קורה ב-184 מדינות בעולם.

שמואל אבואב: מה הם עושים?

שמואל אבואב: מה דרשו מהמורים שם לעשות?

שמואל אבואב: מה הולך להיות בעתיד?

שמואל אבואב: האם הכניסה הדרגתית?

שמואל אבואב: אני רוצה להסביר.

שמואל אבואב: המורים בראשית הדרך, עם כל הקושי העצום – אני רוצה לברך על-כך למרות שזה שנוי במחלוקת, למרות שיש זעם ציבורי מאוד מאוד גדול.

שמואל אבואב: המורים נאותו לתת 9 ימים וכבר לקצר את החופש הגדול.

שמואל אבואב: לכן המרכיב הראשון הוא מרכיב של חזרה להשלמת פערים לימודיים.

שמואל אבואב: תכף אני אסביר איך נעשה את זה.

שמואל אבואב: אני אסביר את הממד ההדרגתי ואיך אנחנו פותחים את מערכת החינוך.

שמואל אבואב: החלק השני של החופש הגדול יהיה בנוי על בתי ספר וגנים של החופש הגדול.

שמואל אבואב: ברגע שאנחנו נסיים את פרק הלימוד, אנחנו נגייס את המהלך שצריך לעשות אותו, בתי ספר של הגנים, של החופש הגדול.

קרן ברק: אבל זה לא לימוד, זה קייטנה.

ניצן הורוביץ: אני לא מסכים.

ניצן הורוביץ: את רוצה להירשם, קרן ברק?

ניצן הורוביץ: מי שלא יירשם לא ידבר.

שמואל אבואב: אני מסביר, אדוני היושב ראש.

שמואל אבואב: החלק הראשון יהיה חלק לימודי והחלק השני יהיה בתי ספר וגנים של החופש הגדול שישלבו בתוכם קריאה ומשחקי למידה.

שמואל אבואב: תהיה בהם רווחה חינוכית, יהיו פעילות, בכדי לאפשר לכסות את כל חודש יולי.

שמואל אבואב: צריך לנהל על זה משא ומתן.

שמואל אבואב: צריך יהיה לבוא בדברים עם האוצר, צריך שהממשלה תקבל את זה.

שמואל אבואב: איך עוברים למצב של החרום למצב השגרתי?

שמואל אבואב: שלב א', לעניות דעתי הצנועה, החל אתמול עם החינוך המיוחד.

שמואל אבואב: אתמול נפתחו 257 בתי ספר בחינוך המיוחד ו-1,162 גנים.

שמואל אבואב: 10,147 ילדים הגיעו למוסדות החינוך המיוחד.

שמואל אבואב: 5,566 מורים, אנשי חינוך הגיעו למרות כל הקשיים.

שמואל אבואב: הרשויות פתחו את המוסדות והכינו אותם.

שמואל אבואב: זה השלב הראשון.

שמואל אבואב: איך אנחנו חושבים להמשיך את זה?

שמואל אבואב: אני תכף אסביר.

שמואל אבואב: נעבור רגע לשלב של מערכת החינוך הרגילה.

שמואל אבואב: אנחנו חושבים שסדר העדיפות צריך להיות כדלקמן.

שמואל אבואב: בשלב הראשון נפתח את גני הילדים בשלוש חלופות אפשריות.

שמואל אבואב: אחת, לחלק את גן הילדים למחצית המספר המותר על-ידי משרד הבריאות.

שמואל אבואב: חצי גן יעבוד בראשון, שני שלישי וחצי גן ברביעי, חמישי, שישי.

שמואל אבואב: אפשרות אחרת היא, שיגידו שאי-אפשר להפעיל חצי גן, צריך להפעילן במספרים יותר קטנים.

שמואל אבואב: אז האינטרוולים יצטרכו להיות יומיים, יומיים, יומיים.

שמואל אבואב: היה ויגיעו למסקנה שאפשר גם להפעיל צהרון, אז אנחנו נוכל להפעיל אחר הצהריים את אותם ילדים שבאים לגן וירצו להישאר עד שעה 16:00.

שמואל אבואב: נוכל לאפשר למחצית הגן המותר להגיע לגן ולאפשר גם מסגרת של אחר-הצהריים.

שמואל אבואב: איך אנחנו רואים את בתי הספר היסודיים?

שמואל אבואב: המחשבה היא להתחיל בכיתות הנמוכות א-ג.

שמואל אבואב: חלופה אחת, הילדים יופעלו בחצי כיתה, כי זה המספר המותר.

שמואל אבואב: אם וכאשר הוא יאושר על-ידי משרד הבריאות, הכיתות תתפצלנה למחצית מספר הילדים, כך שבית ספר שיש בו 18 כיתות או 14 כיתות, רק מחצית בית הספר יהיה פרוס על פני כל הכיתות וכל כיתה תחולק למחצית הכיתה.

שמואל אבואב: כיתות א-ג חלופה אחת ילמדו מיום ראשון עד יום חמישי בכדי לאפשר להורים להשתחרר ולצאת לשוק העבודה ולמקום העבודה, להתחיל להניע את הגלגלים של החיים.

שמואל אבואב: חלופה אחרת זה שזה יהיה 4 ימים וכיתות ד-ו יבואו לבית הספר באופן פיזי בימי חמישי ושישי.

שמואל אבואב: שאר ימות השבוע תלמידי ד-ו לומדים מרחוק.

שמואל אבואב: באותו שלב ראשון שאנחנו מדברים עליו, חטיבות הביניים והתיכון לומדים מרחוק כי אנחנו לא מעריכים - - -

קרן ברק: הם לא לומדים.

קריאה: קרן, תפסיקי עם זה.

קרן ברק: תפסיקי את.

קרן ברק: הם לא לומדים.

קרן ברק: את מדקלמת דיקלומים - - -

קריאה: אני הייתי מורה, את לא היית מורה.

קרן ברק: אז מה, את לא יושבת עם הילדים בבית הספר, את לא יודעת מה הם לומדים.

קרן ברק: הם לא לומדים.

קריאה: אני לא יודעת, אולי אצלכם.

קרן ברק: בכל תל-אביב לא לומדים.

ניצן הורוביץ: אני אתחיל לקרוא לסדר ואני אוציא מי שיתפרץ ויפריע.

ניצן הורוביץ: חברת הכנסת קרן ברק אני קורא אותך לסדר פעם ראשונה.

ניצן הורוביץ: בבקשה אדוני.

ניצן הורוביץ: אם אפשר, זמננו קצר.

ניצן הורוביץ: אתה מדבר כאן על חלופות ואלה חלופות שעדיין לא הוחלטו אז עדיין אנחנו שרויים פה בערפל קשה, גם אפילו לנוכח דבריך עכשיו.

שמואל אבואב: משפט אחרון, אדוני היושב ראש.

שמואל אבואב: איש איננו יודע מה ההחלטות שתתקבלנה.

שמואל אבואב: התפקיד שלנו זה ליצור את החלופות.

שמואל אבואב: במידה ויחליטו שחצי גן מותר, נהיה ערוכים לזה.

שמואל אבואב: יגידו 10 ילדים, נהיה ערוכים לזה.

שמואל אבואב: יגידו כיתות היסודיות בראשית הדרך, נהיה ערוכים לזה ולא נגיד שאנחנו לא ערוכים.

שמואל אבואב: לא אתה, לא אני ולא איש בחברה הישראלית יודע באלו תנאים יתאפשר לקיים את שגרת הלימודים.

שמואל אבואב: התפקיד שלנו זה לאפשר את כל החלופות.

שמואל אבואב: יקבעו במשרד הבריאות שמותר ביחידות כאלה, אנחנו נערכים לכל החלופות.

שמואל אבואב: זה מה שאנחנו עושים מהבוקר עד הערב.

שמואל אבואב: אנחנו יושבים עם השלטון המקומי, עם ארגוני המורים, עם כל הגופים, עם ההורים עד כמה שניתן לאפשר את כל התכנון של כולם בכדי לייצר את החלופות.

שמואל אבואב: באשר יוחלט, אנחנו נאפשר לעבור לשלב הבא על-פי מה שייקבע.

שמואל אבואב: תודה רבה.

ניצן הורוביץ: ביקשתי ממרכז המידע והמחקר של הכנסת לבצע מחקר ראשוני על מתווה החזרה ללימודים במדינות שונות בעולם.

ניצן הורוביץ: אתם יכולים להסתכל בטאבלטים שעל שולחנכם.

ניצן הורוביץ: אני אסכם למי שלא קרא.

ניצן הורוביץ: נעביר את זה גם במייל.

ניצן הורוביץ: אני אגיד נתון אחד, למשל, בשש מדינות אירופיות מרכזיות הוחלט על תאריכים ספציפיים לחזרה ללימודים, בין ה-15.4 עד אמצע מאי.

ניצן הורוביץ: למשל, בצרפת, מערכת החינוך תחזור ב-12.5.

ניצן הורוביץ: יש תאריך ברור ומוגדר.

ניצן הורוביץ: זה לא כמו שכאן, שיש חלופות של משרד החינוך אבל לא ברור מתי הן יבוצעו ובינתיים הן רק באוויר.

ניצן הורוביץ: המנכ"ל נשאר איתנו.

ניצן הורוביץ: מזכ"לית ארגון המורים, הגברת יפה בן דוד, בבקשה.

יפה בן דויד: שלום לכולם.

יפה בן דויד: קודם כל אני רוצה לומר שיש רבים מהאנשים שלא מבינים ולא יודעים מה האפקטיביות של למידה מרחוק וכמה המורים והגננות משקיעים בלמידה מרחוק.

יפה בן דויד: נכון, בהתחלה זה צלע, זה עדיין לא נכנס לתלם.

יפה בן דויד: מה לעשות?

יפה בן דויד: אתה רגיל ללמד בצורה מסוימת ופתאום נפל עליך משבר הקורונה.

יפה בן דויד: מורים וגננות השתלמו במשך שנים רבות בנושא של למידה מקוונת מזמנם ועל חשבונם.

יפה בן דויד: עכשיו נפל עלינו המשבר של הקורונה.

יפה בן דויד: מה עשה משרד החינוך?

יפה בן דויד: מה עשה המנכ"ל?

יפה בן דויד: בהתחלה אמרו שזה לא הולך.

יפה בן דויד: המנכ"ל שמואל אבואב כגורם מקצועי אמר שהוא קובע מתווה והוא מבקש שגם המורים וגם הגננות יעבדו לפיו.

יפה בן דויד: מעבר להיבט הרגשי, הנפשי הערכי מתחילים עכשיו ועובדים במרץ על הנושא של הלימודים.

יפה בן דויד: עובדה שנשלחו הודעות גם להורים, לכו לבית הספר, קחו את החוברות ואת הספרים.

יפה בן דויד: עכשיו המורים עובדים בקבוצות קטנות.

יפה בן דויד: בתחילה הם מעלים את כל הכיתה בזום ואחר-כך הם לוקחים פרטנית 4 עד 5 ילדים ועובדים איתם על כל מה שצריך לפי תכנית לימודים מסודרת.

יפה בן דויד: כנ"ל גם בגנים.

יפה בן דויד: גם בגנים מעלים שניים עד שלושה ילדים במשך 20 דקות עד חצי שעה.

יפה בן דויד: כך הגננת במשך השעות של היום מעלה את הילדים ומטפלת בהם באופן פרטני.

יפה בן דויד: שמענו את המנכ"ל.

יפה בן דויד: תוך כדי הנושא של השיח עם הילדים ועם ההורים, המורים מגלים בעיות מאוד קשות שאף אחד לא גילה אותם.

יפה בן דויד: הציג אותם המנכ"ל ואני לא רוצה לחזור על זה.

יפה בן דויד: תראו, אני רוצה לומר משהו.

יפה בן דויד: לאור ההתלהמות של הימים האחרונים נגד מורים וגננות קיבלתי עשרות ואפילו מאות פניות של מורים וגננות שרוצים לפרוש מהמקצוע.

יפה בן דויד: הם אומרים, חברים, אם זה היחס של האנשים כלפינו, אנחנו לא רוצים להישאר במערכת הזאת.

יפה בן דויד: תבינו, בסופו של דבר כאשר המורים והגננות האלה יצטרכו לחזור לבית הספר או לגן, איך ההורים יסתכלו להם בפנים?

יפה בן דויד: איך הילדים יתנהגו?

יפה בן דויד: אחר-כך ישאלו למה יש בעיות של אלימות?

יפה בן דויד: זה היחס שנותנים לעובדי הוראה שמשקיעים.

יפה בן דויד: הם הראשונים שהתגייסו.

יפה בן דויד: ביום שישי נסגרו בתי הספר ומוסדות החינוך וביום ראשון כבר הפעילו.

יפה בן דויד: עשינו גם בדיקה מה קורה במדינות בעולם.

יפה בן דויד: אני רוצה להגיד לכם שהם לא עושים קמצוץ ממה שעובדי ההוראה עושים אצלנו בארץ והם מקבלים שכר מלא ולא נוגעים להם בשום זכויות.

יפה בן דויד: רק פה אנשי משרד האוצר מנסים לכסות את הגירעונות שהם יצרו על חשבון ציבור עובדי הוראה.

יפה בן דויד: לזה אנחנו לא ניתן יד.

יפה בן דויד: למשרד האוצר יש תקציב.

יפה בן דויד: הוא מנצל את המשבר הזה כדי לבטל את הזכויות והחופשות שמגיעות למורים.

יפה בן דויד: לכל אדם ולכל גוף יש חוזה העסקה.

יפה בן דויד: גם למורים יש העסקה שנתית.

יפה בן דויד: בהעסקה השנתית יש להם את הזכויות שלהם בנושא של החופשות.

יפה בן דויד: מה אומר האוצר?

יפה בן דויד: אנחנו נתנו 13 ימים.

יפה בן דויד: 9 ימים נתנו, לא מקבלים עליהם שכר.

יפה בן דויד: עובדי ההוראה נתנו ותרמו, הראשונים שנכנסו מתחת לאלונקה ונתנו 9 ימים על חשבונם ובנוסף עוד ארבעה ימים בחופשת הפסח.

יפה בן דויד: בא האוצר ואומר שזה לא מספיק.

יפה בן דויד: אני רוצה שתיתנו חודש ועל זה לא תקבלו שכר.

יפה בן דויד: אנחנו לא נסכים בשום פנים ואופן.

יפה בן דויד: אנחנו לא מקבלים שכר - - -

קרן ברק: אז תבקשו לקבל שכר, אבל מה זה קשור?

יפה בן דויד: קרן, אני לא מפריעה לך.

קרן ברק: בזה אתם צודקים.

יפה בן דויד: חברים, אנחנו לא באולפנים, בסדר?

יפה בן דויד: תנו לי לומר את שלי ותגידו אחר-כך את מה שאתם רוצים.

ניצן הורוביץ: אנחנו בשידור.

יפה בן דויד: לצערי משרד האוצר משסה, ממש מפלג ומשסה את ההורים כנגד ציבור עובדי ההוראה, דבר שאף פעם לא היה לשמחתי.

יפה בן דויד: אני מתכוונת ליומיים האחרונים.

יפה בן דויד: גם כלי התקשורת, גם רבים מהכתבים ואנשי התקשורת מבינים היום באמת את המשמעות הגדולה ביותר ואת העבודה של עובדי הוראה ואפילו משנים את הדעות שהיו להם לפני כן.

יפה בן דויד: אני מקבלת מאות הודעות של הורים לטלפון הישיר שלי.

יפה בן דויד: הם אומרים לי: אנחנו מוקירים, אנחנו מעריכים את העבודה של המורים והגננות.

יפה בן דויד: הקשר הזה הוא חשוב, הלמידה הזאת מאוד חשובה.

יפה בן דויד: מה אנחנו אומרים?

יפה בן דויד: אנחנו נתנו 13 ימים.

יפה בן דויד: אנחנו נתנו 9 ימים שמסתיימים מבחינתנו ב-11.7.

יפה בן דויד: ניתן ואפשר להפעיל את הנושא של בית הספר של הקיץ כפי שהמנכ"ל אמר.

יפה בן דויד: זה היה גם בשנים קודמות.

יפה בן דויד: פנו למורים, פנו לעובדי ההוראה ואמרו להם שמעדיפים שהם יעבדו בבית הספר של החופש הגדול.

יפה בן דויד: רבים מעובדי ההוראה נרתמו וקיבלו שכר גם בגין העבודה של בית ספר של החופש הגדול.

יפה בן דויד: אני חושבת שהתכנית המוצעת היא תכנית טובה, לתת למורים גם את האפשרות.

יפה בן דויד: חברים, המורים היום לא מכייפים.

יפה בן דויד: המורים היום יושבים בבתים עם הילדים שלהם ותוך כדי זה מכינים את כל הנושא של למידה מרחוק.

יפה בן דויד: אני רוצה להגיד לכם שההכנות הן רבות, הן מייגעות.

יפה בן דויד: יושבים פה אנשים שעוסקים בחינוך.

יפה בן דויד: יושבת פה אורלי פרומן שהיתה מנהלת מחוז.

יפה בן דויד: יושבת פה קטי שטרית שגם באה מהחינוך.

יפה בן דויד: הם יודעים מה זה.

יפה בן דויד: כמובן גם שוסטר יודע.

יפה בן דויד: רק איש חינוך מבין ומוקיר את העבודה הבאמת קשה של אנשי החינוך.

יפה בן דויד: אם לא היה משבר הקורונה והיו שואלים את עובדי ההוראה האם הם מעדיפים את הלמידה מרחוק או לחזור למוסדות החינוך?

יפה בן דויד: אני אומרת לכם ש-100% היו רוצים לחזור למוסדות.

קרן ברק: גם ההורים וגם הילדים.

יפה בן דויד: לכן עבודת ההכנה היא רבה ומייגעת.

יפה בן דויד: יש מורים שלא מסיימים אחר הצהריים וגם בשעות הלילה משוחחים עם ההורים.

יפה בן דויד: התרומה שלהם היא תרומה רבה.

יפה בן דויד: צריך להוקיר ולהעריך.

יפה בן דויד: מילת סיום.

יפה בן דויד: אני רוצה לשבח חלק מהאנשים שבאמת מבינים את עבודתם של המורים שמוקירים ומעריכים אותם כי זה חשוב.

יפה בן דויד: האמירה הזאת של ההוקרה ושל הערכה היא חשובה מאוד.

יפה בן דויד: לא יעלה על הדעת ואני אומרת גם למשרד האוצר שאנחנו בשום פנים ואופן לא נעבוד חינם.

יפה בן דויד: אנחנו נתנו.

יפה בן דויד: אתם לא דורשים מאף אחד לעבוד חינם.

יפה בן דויד: אף סקטור לא נתן מה שאנחנו נתנו.

יפה בן דויד: לכן, עם כל הכבוד, אתם לא תדרשו מציבור עובדי ההוראה שאתם שנים חובטים בו.

יפה בן דויד: אני רוצה גם להגיד לכם, שעובדי הוראה עובדים על-פי הסכם קיבוצי מיוני 2019 בלי הסכם פנסיה, בלי הסכם של ימי מחלה ועוד הרבה הסכמים.

יפה בן דויד: המורים הם אלה שמשלמים את המחיר.

יפה בן דויד: לא יעלה על הדעת - - -

יבגני סובה: תסבירי מה זה חינם?

ניצן הורוביץ: שנייה, שנייה.

קרן ברק: היא אומרת דברים לא נכונים ואף אחד לא מתקן אותה.

יפה בן דויד: את הדברים הפופוליסטים תשאירי - - -

קרן ברק: את הפופוליסטית.

קרן ברק: המורים והגננות את לא מייצגת אותם בכלל.

קרן ברק: אנחנו מקבלים פניות.

יפה בן דויד: אולי זה לא מוצא חן בעינייך, אל תכניסי פוליטיקה.

קרן ברק: אנחנו מקבלים פניות של המורים שהיא לא מייצגת אותם בכלל.

יפה בן דויד: אפשר להגיב?

ניצן הורוביץ: לא, אי-אפשר.

יפה בן דויד: מה, זה אישי?, תגידי.

ניצן הורוביץ: תודה ליפה בן דוד.

קרן ברק: מורים וגננות מתקשרים אלינו שאומרים שהסגנון הזה לא מוצא חן בעיניהם.

יפה בן דויד: תפסיקי לספר סיפורים.

ניצן הורוביץ: שקט בבקשה.

ניצן הורוביץ: יענה עכשיו נציג האוצר בקצרה ואחר-כך חבר הכנסת אלון שוסטר ואחריו חברת הכנסת קרן ברק.

אלון מסר: אני רוצה להתחיל מהדברים האחרונים - - -

טלי פלוסקוב: אדוני היושב ראש, אני מבקשת לעצור את הדיון.

טלי פלוסקוב: אנחנו כאן גם רוצים לשמוע את נציג האוצר.

טלי פלוסקוב: תמצאו לו מקום.

ניצן הורוביץ: גברתי חברת הכנסת, אל תפריעי לי.

ניצן הורוביץ: אין אפשרות לפתוח לו את המיקרופון.

טלי פלוסקוב: תמצאו לו מקום שהמיקרופון עובד, כמו שאנחנו שומעים אותך.

ניצן הורוביץ: אין לי אפשרות לצערי.

טלי פלוסקוב: אז תפתרו את הבעיה.

טלי פלוסקוב: לא יכול להיות שאתה מונע מאיתנו לשמוע את נציג האוצר.

ניצן הורוביץ: הוא יחליף מקום.

ניצן הורוביץ: בבקשה לא להתפרץ.

טלי פלוסקוב: למה להתפרץ, זאת זכותנו.

ניצן הורוביץ: לא מונע.

אלון מסר: אני אתייחס בקצרה לכמה נקודות חשובות שעלו ולגבי הדברים שאמרה מזכ"לית הסתדרות המורים.

אלון מסר: קודם כל, אנחנו באוצר כן מוקירים ומעריכים מאוד את ציבור המורים וחשוב להגיד את זה.

אלון מסר: אני לא חושב שמעולם, בשום דיון שהייתי נוכח בו, נאמר משהו אחר.

אלון מסר: אחרי שאמרתי את זה, אני רוצה לומר כמה דברים אני אצמד למה שאמר יו"ר הוועדה ואני שמח גם על מה שאמרה מזכ"לית הסתדרות המורים.

אלון מסר: אני חושב שהמטרה החשובה ביותר כרגע ושיש קונצנזוס מוחלט על זה בחדר וזה לייצר חזרה מהירה ככל הניתן ללימודים פרונטליים.

אלון מסר: קודם כל, ילדי הגן והכיתות הנמוכות וככל שאפשר גם הכיתות הגבוהות.

ניצן הורוביץ: זה המתווה.

אלון מסר: זה המתווה שאנחנו כמשרד האוצר הצגנו.

אלון מסר: צריך להגיד שכרגע הממשלה לא אישרה אותו.

אלון מסר: אנחנו גם מתואמים לחלוטין עם משרד החינוך ואני רוצה להחמיא למנכ"ל משרד החינוך על ההיערכות ועל היכולת שלהם להפעיל מהרגע שהובהר להם מה המתווה שמקובל על-ידי משרד הבריאות, להפעיל כמה מודלים אפשריים כדי לוודא שזה קורה.

ניצן הורוביץ: אז מתי יוחלט סוף סוף?

ניצן הורוביץ: איך מדינות אחרות מצליחות להחליט ואנחנו לא?

ניצן הורוביץ: למה אצלנו אין תאריך?

ניצן הורוביץ: בצרפת אפשר, בגרמניה אפשר.

ניצן הורוביץ: יש מחקר של הממ"מ.

ניצן הורוביץ: אי-אפשר להחליט על תאריך?

ניצן הורוביץ: אצלנו הקורונה שונה?

אלון מסר: אני כמשרד האוצר ניסינו להציג תאריכים.

אלון מסר: כרגע זה לא התקבל על-ידי הממשלה.

אלון מסר: אני חושב שזאת קריאה שיכולה לבוא מהוועדה.

אלון מסר: אני שמח לשמוע שגם הסתדרות המורים רוצה את הנושא הזה.

אלון מסר: אני מאוד מקווה שיהיה מתווה ברור, מהיר וודאי.

אלון מסר: צריך ודאות גם לציבור ההורים, גם לציבור המורים ולכל הציבור בישראל כדי לוודא שהדברים האלה חוזרים.

אלון מסר: זה קריטי ואני אנסה לחדד למה.

אלון מסר: זה לא רק מההיבט הפדגוגי, שאני דווקא פחות אתייחס אליו, אלא גם מבחינת האלמנט התעסוקתי.

אלון מסר: יש היום כ-380,000 משקי בית שיש להם ילדים במסגרות החינוך בגילאים הנמוכים שהמצב הנוכחי מאוד מקשה עליהם לצאת לעבודה.

אלון מסר: לכן אני חושב שזה אינטרס משקי מאוד ברור.

אלון מסר: בהקשר הזה האינטרס המשקי, הפדגוגי והתעסוקתי כולם משתלבים יחד.

אלון מסר: אני מאוד מקווה שתתקבל החלטה מוקדמת ככל הניתן לחזרה של המערכות האלה ללימודים.

אלון מסר: יש כל מיני מודלים שונים שניתן ליישם.

אלון מסר: צריך להגיד שגם חוקרים במכון גרטנר, באוניברסיטה ובמקומות אחרים, תומכים במודלים האלה כדי שיצמצמו את סכנת ההתדבקות האפשרית של התלמידים.

אלון מסר: אני אגיד בקצרה לגבי שכר המורים וכדומה.

אלון מסר: קודם כל, נחתם הסכם עם הסתדרות המורים שהוא היה רלוונטי עד סוף חג הפסח.

אלון מסר: בגין 13 הימים לפני החג שהמורים לא לימדו בהם, המורים התחייבו להחזיר 9 ימים.

אלון מסר: הדיון כרגע מתמצה בשאלה מה קורה בימים שלאחר הפסח?

אלון מסר: לפני הפסח כבר סיכמנו שעבור איקס ימים מחזירים איקס ימים בחופש ועכשיו השאלה מה קורה אחרי הפסח?

אלון מסר: אני חושב שזה כל הדיון.

אלון מסר: אין שום כוונה וזה לא נאמר על-ידי האוצר בשום שלב, להוריד שכר למורים.

אלון מסר: אני לא יודע מאיפה הדבר הזה נאמר.

אלון מסר: אנחנו לא מתכוונים ולא הצענו את זה על הפרק.

אלון מסר: אני בסך-הכול רוצים להגיע לאיזה מתווה ברור.

אלון מסר: אני מעדיף שהלימודים יחזרו כמה שיותר מהר ואז הדיון לגבי כמה ימים מחזירים בחופש יהיה שולי.

אלון מסר: ככל שהדבר הזה יתרחב, יכול להיות שהדיון הזה יותר רחב.

אלון מסר: המטרה שלנו, ואני שמח לשמוע שיפה באותו צד, שכמה שיותר מהר יחזרו ללימודים.

יפה בן דויד: ממש לא, ממש לא.

אלון מסר: לחזור ללימודים אמרת שאת רוצה?

אלון מסר: ככל שהדבר הזה יקרה יותר מהר כך גם הוויכוח יהיה יותר קטן כי יש פחות על מה להתווכח.

אלון מסר: בהקשר הזה הפערים עכשיו הם הרבה יותר קטנים.

ניצן הורוביץ: הדוברים הבאים: אלון שוסטר, קרן ברק, וואליד טאהא.

אלון מסר: ה-9 ימים המדוברים הם בגין הימים שלפני פסח.

אלון מסר: השאלה מה קורה אחרי פסח?

אלון מסר: אני סמוך ובטוח שנוכל להגיע להסכמות.

ניצן הורוביץ: מה לגבי הימים?

ניצן הורוביץ: ייקח כמה שבועות לפחות, מה לגבי התקופה הזאת?

אלון מסר: אני מקווה שייקח פחות מכמה שבועות.

ניצן הורוביץ: גם אני.

ניצן הורוביץ: היה ולא?

אלון מסר: היה ולא, אנחנו נמצאים בשיח בממשלה וגם עם הסתדרות המורים לגבי כמה ימים נוספים, מעבר ל-9 ימים, המורים יחזירו בחופש הגדול.

אלון מסר: לא מדובר על הפחתת שכר, מדובר בסך-הכול על שיעור ימי החופש של המורים כי חלקם נמצאים היום בבית.

עומר ינקלביץ': אדוני, יש כאן נציג של משרד הבריאות?

ניצן הורוביץ: אלון שוסטר, בבקשה.

עומר ינקלביץ': איך אנחנו מנהלים כזה דיון בלי נציג של משרד הבריאות?

עומר ינקלביץ': אתה יכול לענות לי?

ניצן הורוביץ: לא, אני לא יכול לענות לך.

אלון מסר: אני מבקש להביע הערכה לפעילות של המשרד וגם של ארגוני המורים.

אלון מסר: אני מכיר את הסיטואציה מהעוטף.

אלון מסר: היה לנו ניסיון של 18 שנים עם צורך במיגון בתנועה, פיצול בתנועה, תוך התחשבות בנסיבות השונות.

אלון מסר: אני יודע את הקושי הגדול.

אלון מסר: פה מדובר במערך מאוד מסורבל.

אלון מסר: יישר כוח, תהיו פתוחים לחשיבה ולביקורת, אנחנו איתכם.

אלון מסר: אני רוצה להעלות את נושא החינוך מיוחד לגיל הרך.

אלון מסר: קצת למדתי את הנושא.

אלון מסר: אני חושב שההערה לגבי משרד הבריאות היא נכונה.

אלון מסר: נכון לרגע הזה אין הנחיות בהירות שיתגברו על הפרדוקס של שמירת שני מטר שדורשים מאיתנו.

אלון מסר: מצד שני, המגע הפיזי עם הילדים בגיל הרך דורש מגע פיזי של ניקוי הפרשות וכדומה.

אלון מסר: כל נושא המיגון חייב להיות ברור וצריך לקחת אחריות.

אלון מסר: יש פה מקום למעורבות של סטודנטים וצעירים ולא נרחיב.

אלון מסר: אני בא מהמגזר הכפרי.

אלון מסר: יש שכונות קטנות ומבודדות, יישובים מבודדים שבהם רמת תחלואה מאוד נמוכה.

אלון מסר: אני מציע דיפרנציאליות ולא אוניברסליות בחזרה לשגרה.

אלון מסר: לאפשר באמצעים השונים לנטר ולאפשר חזרה לעבודה שגרתית בתחום החינוך החברתי, בתחום הגיל הרך.

אלון מסר: לגבי פערים טכנולוגיים.

אלון מסר: כיסוי ווייפי בחלק מהמקומות, בעיקר בנגב שזה חסר וצריך להיכנס לזה.

אלון מסר: יש מחשבים בבתי הספר, אפשר להעביר אותם לאותם משפחות.

אלון מסר: אני מכיר את זה ממחוז דרום.

אלון מסר: לא הגיוני לשמור את זה, שמא הם לא יחזרו.

אלון מסר: עכשיו צריכים אותם הילדים.

אלון מסר: העלאת שיעורים לענן.

אלון מסר: לא תמיד אפשר בבת אחת.

אלון מסר: מה שנכון בשגרה נכון גם עכשיו במרחק ובידוד.

אלון מסר: דגש ככל האפשר, ככל שמורים מסוגלים, לעסוק פחות בידע ורכישת ידע ועיבוד ידע ויותר אימון חברתי נפשי.

אלון מסר: להיות קשוב לצרכים החברתיים והרגשיים.

אלון מסר: משימות חקר וסקרנות.

אלון מסר: לעבוד בתיאום עם ההורים, לראות מה המציאות בכל בית ולחפש מגוון אמצעים בדיאלוג עם המבוגר.

אלון מסר: זה לאו דווקא המחשב והמסכים.

ניצן הורוביץ: קרן ברק, בבקשה.

ניצן הורוביץ: ואח"כ נחזור למנכ"ל.

קרן ברק: קודם כל, אני עושה הפרדה בין המורים לבין עמדת המורים.

קרן ברק: המורים עושים עבודת קודש והגננות גם.

קרן ברק: אני מקבלת פניות מהרבה מאוד מורים וגננות, שהם מבינים מה קורה עכשיו.

קרן ברק: זאת אומרת, הם יודעים שהלמידה עכשיו איננה אפקטיבית.

קרן ברק: הם מרגישים שההנהגה לא ממש מייצגת את הטונים שבהם הם רוצים לדבר.

קרן ברק: אנשים רוצים להיכנס מתחת לאלונקה בצורה נכונה.

קרן ברק: עכשיו השאלות שלי למנכ"ל משרד החינוך.

קרן ברק: אני רוצה להבין האם עשיתם בדיקה מה היקף החומר הלימודי שהילדים הפסידו?

קרן ברק: הרי בסוף צריכים לכמת את זה.

קרן ברק: כל השנתונים של א' עד ו', מה הם הפסידו עד היום?

קרן ברק: האם יש לך את הנתונים האלה?

קרן ברק: האם יש לך נתונים לגבי האפקטיביות של הלימודים מרחוק?

קרן ברק: הרי אנחנו צרכנים גם של השיטה שלך.

קרן ברק: אני חייבת להגיד שהאולפנים שלכם מאוד יפים.

קרן ברק: אני הצרכנית, אני רואה את זה.

קרן ברק: הם מאוד יפים, אבל יש הבדל בין האולפנים היפים לבין להושיב ילד בכיתה א' – דרך-אגב, אני לא מקבלת את ההפרדה בין א'-ג' ל-ד'-ו.

קרן ברק: זה אותו דבר.

קרן ברק: גם ילד בכיתה ד' לא מסוגל לשבת, לצפות וגם להבין בלי אינטראקציה.

קרן ברק: הם גם צריכים לקבל את החומר הלימודי ואולי יותר בכיתות ד'-ו'.

קרן ברק: האם יש לכם נתונים לגבי האפקטיביות של הלמידה הזאת?

קרן ברק: יש לכם נתונים?

קרן ברק: בחוויה שלי הלמידה לא אפקטיבית.

קרן ברק: גם אם כן, היא לא אפקטיבית במאה אחוז, כמו שאמורה להיות למידה פרונטלית.

קרן ברק: מה צריך לעשות כדי לסגור את הפער הזה?

קרן ברק: בראיה משקית.

קרן ברק: אני רוצה להבין.

קרן ברק: חס וחלילה ושלא יתפרש.

קרן ברק: המורים צריכים לקבל את השכר שלהם וגם אם יוכרע שבחופש הגדול הם צריכים ללמד כדי להשלים את החומר.

קרן ברק: אני חושבת שהם צריכים להשלים את החומר כי בית הספר של החופש הגדול איננו בית ספר.

קרן ברק: הוא לא מלמד כלום, זה בייביסיטר לכל דבר.

קרן ברק: אנחנו מדברים עכשיו על למידה אפקטיבית.

קרן ברק: אז שהילדים ילמדו את החומר והמורים יקבלו את מה שמגיע להם.

קרן ברק: אם הבעיה היא שכר, אז בואו נדבר על שכר.

קרן ברק: אנחנו כרגע מדברים ברמה המשקית.

קרן ברק: יש משולש של הורים, מורים ויש ילדים.

קרן ברק: ההורים צריכים להיות משוחררים כדי לעבוד.

קרן ברק: הילדים צריכים לקבל את החומר הלימודים והמורים צריכים לקבל את השכר שלהם.

קרן ברק: אנחנו כחברי כנסת צריכים לראות את כל התמונה.

קרן ברק: המורים הם חלק מתוך התמונה, אבל הם לא כל התמונה.

קרן ברק: הם צריכים לקבל.

קרן ברק: אם באמת הם מלמדים ולא מקבלים מאה אחוז שכר, אז הם כנראה כן יצטרכו לקבל את זה.

קרן ברק: אנחנו צריכים לשחרר את ההורים ושהתלמידים ילמדו.

קרן ברק: במשולש הזה, בראייה משקית, אני שואלת אותך.

קרן ברק: נגיד שאין הסכמי שכר עם המורים, מה אתה כמנכ"ל חושב שהיה הכי טוב למשק, לילדים ולהורים?

קרן ברק: מה הכי טוב בראיית מדינה כדי שהילדים ילמדו את כל החומר, המורים יצאו לעבודה והמשק יחזור לתפקד מבחינה כלכלית?

ניצן הורוביץ: תודה רבה.

ניצן הורוביץ: אני אאפשר למנכ"ל ואני אוסיף שאלה שמגיעה מהציבור.

ניצן הורוביץ: מה עמדת משרד החינוך לגבי נושא חודש יולי?

ניצן הורוביץ: באיזה צד אתה בוויכוח הזה בין האוצר והמורים.

ניצן הורוביץ: כדאי שזה יהיה ברור?

ניצן הורוביץ: אבקש שתתייחס לנקודות שעלו.

שמואל אבואב: אני רוצה להבהיר, אדוני היושב ראש.

שמואל אבואב: רק מדינה אחת מ-184 מדינות החזירה את הלימודים וזאת דנמרק.

שמואל אבואב: בדנמרק יש ילודה שלילית.

שמואל אבואב: כל האוכלוסייה זה 5 מיליון אזרחים ויש 5 ילדים בכיתה.

שמואל אבואב: סינגפור החזירה וחזרה בה.

שמואל אבואב: כל הנתונים אתה מציג על העתיד, הם גם אצלנו, רק צריך לקבל החלטה ופתרונות יש.

שמואל אבואב: דבר שני.

שמואל אבואב: הלמידה מרחוק מאפשרת קשר יומיומי ויצירה של סדר יום.

שמואל אבואב: רבותיי, אנחנו לא במצב אידיאלי.

שמואל אבואב: איש לא טוען שהלמידה מרחוק היא אפקטיבית, היא פתרון מטבי למערכת החינוך.

שמואל אבואב: נקלענו למשבר עולמי.

שמואל אבואב: במשבר צריך להתנהל כמו במשבר.

שמואל אבואב: מי שמשווה את התנאים של המשבר לתנאים שגרתיים, שוגה בעניין.

שמואל אבואב: השאלה המרכזית היא האם במצב של החרום משחררים את המורים או רותמים אותם?

שמואל אבואב: החלטנו לרתום את המורים.

שמואל אבואב: לגבי דבריו של חבר הכנסת אלון שוסטר.

שמואל אבואב: אני מעריך ואני לא הסמכות הקובעת מה המקומות המותרים.

שמואל אבואב: לעניות דעתי, זה נכון מאוד מה שאתה אומר.

שמואל אבואב: במקום שיש בו אפשרות מבחינה בריאותית, צריך ליצור דיפרנציאציה ויהיו מקומות שבהם יהיו תנאים אחרים.

שמואל אבואב: לגבי אמצעי קצה.

שמואל אבואב: אנחנו לוקחים כ-50 מיליון שקלים שיועדו לעניין הזה בהחלטת הממשלה, כדי לרכוש על-ידי הרשויות המקומיות, בזמן הכי קצר שאפשר, כ-50,000 אמצעי קצה.

שמואל אבואב: לא פתרון, לא אידיאלי, לא מכסה את כל המצב.

שמואל אבואב: אני לא רוצה ליצור אשלייה אבל את זה הרשויות תחלקנה לבתי הספר וזה יגיע למשפחות.

שמואל אבואב: לגבי החרדים אני מעריך שנקנה כמה עשרות אלפי טלפונים פשוטים שבאמצעותם מבצעים אצל החרדים את הלמידה במרחב של השימוע, כי שם השיעורים מוקלטים או מועברים בטלפון.

שמואל אבואב: ניתן איזה מענה ואני אומר בזהירות יתר שזה חלקי ולא פותר את כל הבעיה.

שמואל אבואב: באשר להערותיה של חברת הכנסת קרן ברק.

ניצן הורוביץ: חודש יולי, חודש יולי.

שמואל אבואב: כל אחד והשקפת עולמו.

שמואל אבואב: אני חושב שהשעה הזאת היא שעה שבה נדרש מאיתנו וממשרד החינוך ללכד את השורות.

שמואל אבואב: לכן עשינו כל מאמץ.

שמואל אבואב: זה לא לתפארת המליצה, זה עשרות על גבי עשרות שעות של משאים ומתנים ושיחות בכדי ללכד את המורים לאחדות פעולה ולהזדהות עם המשימה הזאת.

שמואל אבואב: רבותיי, 900 מורים בשיא המשבר של הקורונה הלכו לאולפנים והעבירו שיעורים.

שמואל אבואב: עשרות אלפי אנשים מצלמים חומרים ומכינים חומרים.

שמואל אבואב: אני אומר את זה לא בכדי להשביע רצון של מישהו ולא כדי לטפוח על השכם.

שמואל אבואב: לעבור מלמידה קונבנציונלית ללמידה מרחוק זה מעשה מורכב.

שמואל אבואב: ככל שאנשים מעמיקים בזה הם יודעים עד כמה זה קשה.

שמואל אבואב: בוודאי שיש בעיות.

שמואל אבואב: לגבי המיפוי, לשאלתה של חברת הכנסת קרן ברק.

שמואל אבואב: אנחנו ערכנו ובראשית השנה תהיה לנו יכולת למפות את תמונת המצב.

שמואל אבואב: איזו תמונת מצב ואיזה כלים יעמדו לרשותנו?

שמואל אבואב: מורה תקבל בכיתות א' ו-ב' מבדק מיפוי של תמונת מצב בקריאה וכתיבה.

שמואל אבואב: זה לא יהיה רק מא' אלא זה יעבור בכל השכבות.

שמואל אבואב: שנית.

שמואל אבואב: סיימנו כבר לבצע כבר 70% מהכלים לניטור גם במתמטיקה.

שמואל אבואב: איזה פעולות בסיסיות הילד יודע?

שמואל אבואב: איפה יש בעיות של פונקציות?

שמואל אבואב: איפה יש בעיות של גיאומטריה.

שמואל אבואב: המרכיב השלישי זה אנגלית ובתוך כך אוצר המילים, מכיתה ג' ועד סוף כיתה ח'.

שמואל אבואב: אני יכול להמשיך אבל אני לא רוצה כרגע להאריך.

שמואל אבואב: בנינו כלים שהמורים יקבלו את זה.

שמואל אבואב: כשהמורה יעביר את זה לכיתה הוא יידע מה הפער בתוך הכיתה.

קרן ברק: אז היום אין לך מידע?

שמואל אבואב: לשאלתך, יש לנו כלים שאנחנו גומרים להכין אותם.

שמואל אבואב: הכלים יסייעו בידי אנשי החינוך כדי לדעת את המצב האמיתי.

קרן ברק: אז היום אתה לא יכול לאסוף מידע לגבי האפקטיביות.

קרן ברק: אני אומרת לך שילד בכיתה לא יכול לסגור חשבון חודש וחצי אחורה.

שמואל אבואב: חברת הכנסת קרן ברק, השאלה היא, האם אנחנו שואלים את עצמנו אם זה אפקטיבי או לא אפקטיבי, או האם אנחנו מגייסים את המורים ואומרים להם לשמור על קשר עם הילדים ושייצרו סדר-יום?

שמואל אבואב: אנחנו לא בעולם אידיאלי.

שמואל אבואב: אנחנו לא עכשיו בעולם של מדדים ומחקרים, אנחנו במשבר עולמי.

שמואל אבואב: אם הייתם רואים מה קורה אצל ילדים שמתקוטטים ומסלקים אותם מהבית.

שמואל אבואב: יש לנו 2,100 ילדים כרגע בכפרי נוער.

קרן ברק: אני מבינה, אבל אין לך יכולת למדוד את זה.

ניצן הורוביץ: מספיק עם זה.

שמואל אבואב: אז לא מתעסקים עם סדר-יום אידיאלי, מתעסקים עם סדר-יום בחרום.

ניצן הורוביץ: בוא תגיד לגבי יולי ולסוגיית השכר.

שמואל אבואב: לגבי יולי, המצב יהיה כדלקמן.

שמואל אבואב: ביולי אנחנו צריכים לכסות את כל הפתרון של חודש יולי בכדי שבחודש יולי לא תהיה חופשת קיץ.

קרן ברק: זה לימודים, זה לא קשור לחופש.

שמואל אבואב: זה ייבנה על שתי רגליים.

שמואל אבואב: הרגל האחת אלה המורים שניאותו והסכימו להחזיר את הימים.

שמואל אבואב: אני רוצה לפתוח סוגריים ואני לא רוצה עכשיו לפתוח את כל היריעה.

שמואל אבואב: בדקתי ב-184 מדינות, האם יש מדינה אחת שכבר סגרו עם המורים כמה ימים הם מחזירים?

שמואל אבואב: המדינה היחידה היא מדינת ישראל.

שמואל אבואב: לכן צריך לשבח את העניין הזה שהמורים נרתמו למשימה ומחזירים ימים.

שמואל אבואב: הקומה השנייה תהיה קומה של בתי ספר ושל גנים.

שמואל אבואב: רבותיי, זאת ההפגה, זאת הפעילות של העשרה.

שמואל אבואב: תהיה שם פעילות של מיומנויות ואלף ואחד דברים מעניינים ומרתקים.

שמואל אבואב: מי יעשה את זה?

שמואל אבואב: מי שיעשה את זה אלה הגננות והמורים.

שמואל אבואב: אחרי שהם יחזירו את הימים, ואני לא נכנס לזה כרגע, הם יעשו את זה תמורת שכר, כפי שהיה נהוג.

שמואל אבואב: מורה שעבד בעבר וניאות להצטרף לקייטנות ולגנים קיבל שכר.

אלון מסר: אני אבקש תשובות בעניין ההנחיות של משרד הבריאות.

ניצן הורוביץ: אני רוצה לאפשר לעוד חברי כנסת.

אלון מסר: השאלה היא קריטית.

ניצן הורוביץ: אני יודע ששאלת.

אלון מסר: למה לא קיבלנו תשובה מה עם ההנחיות?

ניצן הורוביץ: אני רוצה לאפשר לעוד חברי כנסת כי אחרת חלק לא ידברו.

ניצן הורוביץ: עכשיו חבר הכנסת וואליד טאהא.

אלון מסר: אני מבקש מהמנכ"ל שיענה על השאלה גם בהמשך.

אלון מסר: שולחים את הגננות ואת הפרא-רפואיות לעבוד בצורה לא הגיונית.

ניצן הורוביץ: לא, לא, אתה לא תתפרץ.

ניצן הורוביץ: וואליד טאהא בקצרה, חברת הכנסת קטי שטרית ונעלה אחר-כך גם את נציג ההורים.

קארין אלהרר: מה איתי?

ניצן הורוביץ: את נרשמת.

וליד טאהא: תודה לשמואל אבואב.

וליד טאהא: צריך להבין שאנחנו נמצאים למעשה במגה אירוע שהכניס את כל העולם ולא רק את המדינה למצב של אי ודאות ואי-אפשר לבוא ולבקש כל פעם נתונים ספציפיים כאילו הכול מתנהל טוב וזה רק מה שחסר.

וליד טאהא: אני רוצה להגיד מילה טובה לכל המורות והמורים והגננות שעושים ועוסקים בעבודת קודש, עבודה קשה מאוד, מתישה.

וליד טאהא: דרך אגב, הם גם לא מתוגמלים כראוי על העבודה שלהם.

וליד טאהא: גם בזמנים קשים צריך להגיד להם תודה על כל מה שהם עושים ועל הקשיים שהם נתקלים בהם בלמידה מרחוק.

וליד טאהא: זה לא משהו קל, זה משהו מאוד מאוד קשה.

וליד טאהא: כבוד המנכ"ל, רציתי לשאול אותך לגבי החזרה ללימודים בחברה הערבית נוכח הייחודיות שהחברה הערבית נמצאת בה והיא כאילו בשלב של כניסה להתפשטות הקורונה ולא יציאה ממנה בדומה לחברה היהודית.

וליד טאהא: ועד ראשי הרשויות, ועד ההורים הארצי מודאגים כמונו מהמצב הזה.

וליד טאהא: יש מצב של אי ודאות לגבי אופן החזרה ללימודים וגם לגבי המוקדים שבהם התגלו יותר מקרים של התפשטות המחלה.

וליד טאהא: צריך גם לקחת בחשבון, אדוני המנכ"ל, שמחר מחרתיים אנחנו נכנסים לחודש הרמדאן.

וליד טאהא: האם נעשה דיון ספציפי?

וליד טאהא: אני גם ביקשתי דיון ספציפי פה בוועדה.

וליד טאהא: האם נעשה דיון ספציפי במשרד בהשתתפות מנהיגי החברה הערבית לגבי החזרה ללימודים?

ניצן הורוביץ: תודה.

ניצן הורוביץ: חברת הכנסת קטי שטרית.

קטי קטרין שטרית: קודם כל, תודה רבה שהזכרת לנו שאנחנו נמצאים במגפה כי עושה רושם ששכחו שיש לנו מגפה כרגע וצריך להתייחס לצורה הזאת בצורה בריאותית.

קטי קטרין שטרית: דבר שני.

קטי קטרין שטרית: אדוני המנכ"ל, אני רוצה להחמיא לכם שב-13 עד ה-15 מדובר ביומיים והתארגנתם למופת.

קטי קטרין שטרית: אתמול נסעתי ללוויה בדרום עם אחותי.

קטי קטרין שטרית: במשך שעה וחצי כל מפקחת אפשרית היתה איתה על הקו, במיוחד הגברת גילה חרזי.

קטי קטרין שטרית: המפקחת דורשת לשלום המורים, המפקחת באופן אישי מבקשת כל יום לשתף אותם בתכניות, תמיכה אישית, כולל הסטטוס של ילדים נוכחים ברשת.

קטי קטרין שטרית: המורים מתחילים בשעה 9.

קטי קטרין שטרית: שאלתי מה קורה עם המורה לחינוך גופני?

קטי קטרין שטרית: המורה לחינוך גופני עושה להם תרגילים בזום, מדבר איתם על תזונה נכונה.

קטי קטרין שטרית: אחותי אומרת שאף פעם לא התייחסו לתזונה נכונה בזמן של השיעורים הפרונטליים ודווקא בתקופה הזאת עושים את זה.

קטי קטרין שטרית: המורים מתגלים בשיא גדולתם בתקופה הזאת.

קטי קטרין שטרית: הם הפכו להיות מחנכים, מורים, מלמדים, תומכים.

קטי קטרין שטרית: אפילו עושים ישיבת תמיכה בזום להורים, כל פעם לקבוצה מסוימת.

קטי קטרין שטרית: המורה לכיתה ז' אפילו הזמינה קבוצת הורים לדבר איתם על דברים שלא קשורים בילד אלא בכלל על איך מתגברים על זה.

קטי קטרין שטרית: אני רוצה שתשמיעו גם את קולם של המנהלים ושל המפקחים כי הם עושים עבודה מצוינת.

קטי קטרין שטרית: התחושה שלי שבמגפה הזאת מחפשים שק חבטות.

קטי קטרין שטרית: לצורך העניין, המורים הם שק החבטות.

קטי קטרין שטרית: האוצר האם בדק בשירות הציבורי כמה עובדים הגיעו?

קטי קטרין שטרית: אז אני אגיד לך, כמעט אפס.

קטי קטרין שטרית: אולי 50% מגיעים במשרדים הממשלתיים.

קטי קטרין שטרית: שאלתי את עצמי אז איך הם מחזירים את השעות האלה?

קטי קטרין שטרית: אמרו לי באוגוסט ויולי הם יחזירו.

קטי קטרין שטרית: מה זאת אומרת יחזירו?

קטי קטרין שטרית: הם יגמרו לעבוד ב-12 בלילה, כי הם אמורים לעבוד מ-8 עד 5.

קטי קטרין שטרית: אז בואו, אני מבקשת מכולם להפסיק כי הלינץ' הזה שעושים במורים ברשתות החברתיות ובכל מקום הוא בושה וחרפה.

קטי קטרין שטרית: מדובר במורים שהשכר שלהם הוא מינימום.

קטי קטרין שטרית: יש מורים צעירים שנמצאים כרגע במשבר.

קטי קטרין שטרית: עד שהם הגיעו למערכת החינוך והם עדיין לא יודעים להתמודד עם המערכת הזאת וזה קשה מאוד.

קטי קטרין שטרית: ולך המנכ"ל, יש לי הצעה.

קטי קטרין שטרית: אני שוחחתי עם הסטודנטים במכללות לחינוך.

קטי קטרין שטרית: גם הם נמצאים במצוקה.

קטי קטרין שטרית: נאמר להם לגבי ההתמחות שיש שם בעיה ויכול להיות שהם יצטרכו עוד שנה.

קטי קטרין שטרית: קח את זה לתשומת לבך.

קטי קטרין שטרית: אפשר להשתמש בסטודנטים האלה.

קטי קטרין שטרית: יפה, אפשר להשתמש בסטודנטים האלה במערכת החינוך הווירטואלית.

קטי קטרין שטרית: עוד מילה אחת לעיריית לוד שחילקה טבאלטים לכל התלמידים.

קטי קטרין שטרית: זה ייאמר לזכותה.

קטי קטרין שטרית: כך אני יודעת שעושים ברשויות המקומיות.

קטי קטרין שטרית: כל הכבוד להירתמות של כולם.

קטי קטרין שטרית: גם אנחנו צריכים לחזק את המורים.

קטי קטרין שטרית: חובתנו לחזק אותם, כי בעצם לפי החינוך תיראה החברה הישראלית.

ניצן הורוביץ: חברת הכנסת עומר ינקלביץ, 3 דקות.

עומר ינקלביץ': לפני השלוש דקות שלי, אני מבקשת להבין למה אין פה נציג משרד הבריאות?

עומר ינקלביץ': אי-אפשר לנהל דיון כזה - - -

ניצן הורוביץ: אם את רוצה להקדיש את הזמן שלך לדבר הזה.

עומר ינקלביץ': לא, אבל אני שואלת שאלה ואני מבקשת לקבל מענה.

ניצן הורוביץ: בבקשה, יש לך 34 דקות.

עומר ינקלביץ': עם כל הכבוד, אני חברת כנסת, אני מבקשת שתענה.

עומר ינקלביץ': דבר שני.

עומר ינקלביץ': אני מבקשת להסתכל לאדוני ולגברתי בעיניים ולהודות לכם כאימא לילדים בבית.

עומר ינקלביץ': יש לי גם בנות קטנות וגם ילדים גדולים.

עומר ינקלביץ': אכן הם לומדים ואכן יש מאמץ גדול.

עומר ינקלביץ': שאפו ענקי למורים שמשתדלים מאוד.

עומר ינקלביץ': כל ערב כשאני מגיעה הביתה רצים אלי עם כל מיני יצירות.

עומר ינקלביץ': חשוב לי להודות לכם מקרב לב.

עומר ינקלביץ': חשוב לי לומר את זה, אמיתי, עבודת קודש.

עומר ינקלביץ': אבל גם חשוב לומר שיש קשיים, יש בעיות שצצות, יש ילדים בלי מחשבים, יש רעש בבית.

עומר ינקלביץ': זאת לא הישיבה הראשונה, היינו פה המון וצריך לאזן בין הדברים.

עומר ינקלביץ': יש מורכבות אדירה בסוג הלימודים הזה.

עומר ינקלביץ': יש גם נתונים.

עומר ינקלביץ': היה פה מחקר, זה לא שאין נתונים.

עומר ינקלביץ': יש נתונים שרק 38% נמצאים בקשר רציף.

עומר ינקלביץ': בגני הילדים רק 55% מסוגלים לשבת מעל שעה מול מחשב.

עומר ינקלביץ': בכלל, בגני הילדים, רק 17% מבין הילדים יש להם את המערכת המתוקשבת.

עומר ינקלביץ': אתם בטח לא אשמים, אבל אלה הנתונים בשטח.

עומר ינקלביץ': אני מבקשת מהאוצר לתת לנו מענה לגבי הדיון התקציבי.

עומר ינקלביץ': בסוף למורה יש 7 ימים חופש על כל חודש עבודה שלו.

עומר ינקלביץ': אנחנו צריכים להביא את הנתונים.

עומר ינקלביץ': אף אחד לא מבקש מההורים לעבוד בחינם.

עומר ינקלביץ': מבקשים מהם איזו פריסה מסוימת שונה.

עומר ינקלביץ': צריך להגיע להחלטה האם הימים האלה היו שליש יום או חצי יום ולהגיע לאיזו פריסה שונה.

עומר ינקלביץ': בקשה מינימאלית, אנחנו מבקשים לקבל הסבר איך מסתדר התקציב.

עומר ינקלביץ': ה-9 ימים האלה, יבורכו.

עומר ינקלביץ': איך אנחנו מנהלים את המשך חודש יולי?

עומר ינקלביץ': מעבר לזה, אני רוצה גם לתת הצעה פרקטית.

עומר ינקלביץ': בסופו של דבר בית ספר של החופש הגדול הוא לכיתות א' עד ג'.

עומר ינקלביץ': צריך ראשית לקבל החלטה שבית ספר של החופש הגדול יהיה א' עד ו', זה חובה.

קרן ברק: זאת לא למידה אבל.

עומר ינקלביץ': סליחה, אני לא סיימתי, תנו לי לסיים.

עומר ינקלביץ': צריך לנסות לחבר בין 9 הימים האלה לבין החופש הגדול , כולל הרעיון הנפלא של להביא סטודנטים ולהפוך את בית הספר של החופש הגדול למשהו מורחב יותר שיעסוק בלימודים.

עומר ינקלביץ': כך נוכל לאפשר להורים לחזור לעבודה.

עומר ינקלביץ': אני מבקשת להתייחס לדיון שהיה שלשום בנוגע לילדים החולים.

עומר ינקלביץ': אני מבקשת, אדוני המנכ"ל, מענה.

עומר ינקלביץ': אתמול עשיתי סקר.

עומר ינקלביץ': ביקשתי מיו"ר ארגון הילדים החולים לעבור בין ההורים.

עומר ינקלביץ': מתברר שיש מעל 300 ילדים שלא מקבלים מענה.

עומר ינקלביץ': אני מבקשת להבין מה קורה עם "ארגון שלווים" שמקבל תקציב אדיר ולא נותן מענה לילדים החולים?

עומר ינקלביץ': צריך לדאוג לחבר אותם בסופו של דבר לבתי הספר האזוריים.

עומר ינקלביץ': דבר נוסף.

עומר ינקלביץ': צריך לטפל בנושא של ההסעות לחינוך המיוחד.

עומר ינקלביץ': החזרנו את החינוך המיוחד ואין הסעות.

עומר ינקלביץ': ריבונו של עולם, ילדים לא יכולים להגיע.

עומר ינקלביץ': צריך להגיע להסדר בנוגע להסעות.

עומר ינקלביץ': בנוגע למוכשר.

עומר ינקלביץ': דיברנו פה בישיבה על הנושא של החזרת תשלומי הורים במוכשר.

עומר ינקלביץ': אין מענה.

עומר ינקלביץ': אני מבקשת לתת על הדבר הזה על הדעת.

עומר ינקלביץ': אני רוצה להודות לך שגם בחברות הפריפריאליות בסופו של דבר עשיתם מאמץ מענה, כולל במגזר החרדי, כולל במגזר הערבי.

עומר ינקלביץ': זה ראוי להערכה, צריך לעשות עוד ויותר אבל אני רוצה להודות.

ניצן הורוביץ: היות והמנכ"ל ביקש ממני להשתחרר לישיבה חשובה, אני אאפשר למנכ"ל לענות ואנחנו ממשיכים.

ניצן הורוביץ: אחריו יבגני סובה.

ניצן הורוביץ: אדוני המנכ"ל, בבקשה תשובות קצרות.

קרן ברק: אנחנו רוצים שביולי ילמדו.

שמואל אבואב: באשר להערותיו של חבר הכנסת וואליד טאהא.

שמואל אבואב: בחברה הערבית הקמנו אולפנים בערבית.

שמואל אבואב: אנחנו נחלק עכשיו במידה מסוימת, לא רוצה ליצור אשליה, אמצעי קצה.

שמואל אבואב: אני מעריך שמשרד הבריאות יקבע הדרגתיות בין המקומיות איפה ניתן לחזור בהדרגתיות והיכן לא ולכן תהיה שונות באופן החזרה.

שמואל אבואב: באשר להערותיה של חברת הכנסת קטי שטרית.

שמואל אבואב: לגבי הסטודנטים שלנו בהתמחות.

שמואל אבואב: עשינו שני דברים.

שמואל אבואב: אחד, אפשרנו לכל 33,000 סטודנטים במכללות לסיים את שנת הלימודים על-ידי כך שעברנו מייד ללמידה מרחוק.

שמואל אבואב: אם לא היינו עושים זאת, לא היו לנו סטודנטים כמורים חדשים לראשית שנה הבאה.

שמואל אבואב: שניים.

שמואל אבואב: אנחנו לוקחים בדיוק את מה שאת מציעה לעשות.

שמואל אבואב: לקחת את הנושא של התמחות ולעבד אותו אחרת כדי לאפשר שילוב שלהם כבר עכשיו גם בלמידה מרחוק וגם אולי במהלך החופש הגדול, בשביל לנצל את המשאב של ההתמחות ככוח סמי מקצועי בעת הזאת.

שמואל אבואב: באשר להערותיה של חברת הכנסת עומר ינקלביץ.

שמואל אבואב: אני חוזר ואומר ואני לא רוצה ליצור מצב אידיאלי.

שמואל אבואב: אנחנו במצב מורכב וקשה ומאתגר.

שמואל אבואב: השאלה האם הכלים בהם אנחנו נוקטים הם הכלים הנכונים?

שמואל אבואב: יש חוסר של אמצעי קצה.

שמואל אבואב: יש 43 יישובים לא מוכרים, יש בפזורה 70,000 בדואים ו-23,000 ילדים.

שמואל אבואב: אין שם תשתית של כבישים ובוודאי אין תשתית אינטרנט.

שמואל אבואב: אנחנו יכולים לשכפל חומרים ולחלק ובמקסימום לעשות דברים דרך הפלאפונים עד וכאשר יפתרו את בעיית התשתיות במדינת ישראל.

שמואל אבואב: המשרד עושה מאמצים גדולים בכדי להגיע לאוכלוסיות הכי פריפריאליות.

שמואל אבואב: אנחנו לא עוזבים אותם.

שמואל אבואב: באשר לתכנון לגבי הקיץ.

שמואל אבואב: כפי שאמרתי - - -

קרן ברק: לימודים, לא מקרמה.

שמואל אבואב: זאת אמירה נכונה מאוד.

שמואל אבואב: בתי הספר הם היום רק א' עד ג' וצריך להרחיב את זה.

קרן ברק: אבל לא בית ספר של קיץ, אנחנו מדברים על לימודים.

קרן ברק: לא דיברת על הלימודים בחודש יולי שישלימו את הלימודים שהתלמידים צריכים לקבל.

קרן ברק: איך אתה מקבל החלטות אם אין לך נתונים?

שמואל אבואב: חברת הכנסת קרן ברק.

שמואל אבואב: לא כולם חושבים באותה עמדה.

שמואל אבואב: רבים מאנשי המקצוע, שיש להם ניסיון במה שקרה בדרום ומה שקרה בצפון, חושבים שהדבר החשוב ביותר כאשר ילד חוזר ממצב של חרום, ממצב של מצוקה, זה להפיג את הלחץ.

שמואל אבואב: לעבוד על רווחה חינוכית ולעבד איתם את הדברים האלה ולא מייד להלעיט אותם בחומר הלימוד.

שמואל אבואב: זה צריך להיות משולב.

קרן ברק: הם כבר חודש וחצי אין להם לימוד.

שמואל אבואב: לגבי הילדים החולים.

שמואל אבואב: הפעלנו שתי חברות.

שמואל אבואב: חברה אחת היא חברת "קדימה מדע".

שמואל אבואב: זאת חברה שמקבלת מאיתנו תקציב.

שמואל אבואב: המשימה שלהם זה להגיע ל-1,600 ילדים ולתת מענה לאותם ילדים חולים שנמצאים בבית.

שמואל אבואב: זה התקציב וזה התשלומים שהמשרד מעביר כדי לתת לזה מענה.

שמואל אבואב: החברה השנייה היא חברת "ביקור רופא".

שמואל אבואב: זאת חברה שנותנת מענה בריאותי, טיפול בריאותי לאותם ילדים שנמצאים בבית והם 500 במספר ולכן הפעלנו גם את המערכות האלה.

עומר ינקלביץ': לא, 1,500.

שמואל אבואב: לא, 1,600 ב"קדימה מדע".

עומר ינקלביץ': אבל מטופלים היום רק 500.

שמואל אבואב: זה מה שאמרתי.

שמואל אבואב: אני חוזר עוד פעם על הנתונים.

שמואל אבואב: בשרות שאנחנו נותנים לילדים חולים בבית על-ידי "קדימה מדע" זה 1,600 ילדים.

שמואל אבואב: הילדים המטופלים בריאותית ב-ביקור רופא", זה כ-500 ילדים.

שמואל אבואב: זאת תמונת המצב.

ניצן הורוביץ: תודה אדוני המנכ"ל.

ניצן הורוביץ: יבגני סובה.

ניצן הורוביץ: לפניו אני רוצה את נציג ההורים, אייל בן יהודה.

קארין אלהרר: הוא לא ענה על השאלות.

ניצן הורוביץ: אני מודע לזה שהוא לא ענה על כל השאלות.

ניצן הורוביץ: אייל בן יהודה, בבקשה.

אייל בן יהודה: כנציג ההורים אני מבקש להדגיש שהדיון הזה הוא דיון חשוב אבל הוא ברובו עוסק בתקציב ולא במהות.

אייל בן יהודה: המהות היא, שנדרש לקיים לימודים בחודש יולי באופן מלא.

אייל בן יהודה: ההורים אינם מחפשים בייביסיטר.

אייל בן יהודה: ההורים מבקשים מהמכובדים למצוא את הדרך לקיים לימודים ולהשלים את הפערים ולאפשר לילדים לסיים את השנה כסדרה.

אייל בן יהודה: אני מבקש להדגיש שאנחנו במצב חרום.

אייל בן יהודה: הדיונים הרגילים על תקציבים כאלה ואחרים ועל הסכמים, אני חושב שיש להם פחות מקום בעת הזאת, משום שבעת לחימה, אין מה לעשות, גם פורצים הסכמים.

אייל בן יהודה: זאת אני אומר בד בבד, שחייבים כמובן לשלם למורים את שכרם.

אייל בן יהודה: לא יעלה על הדעת שאף עובד במדינת ישראל יעבוד בחינם.

אייל בן יהודה: אני לא חושב שיש כוונה כזאת ואני לא חושב שצריכים דיונים של שבועות לסגור את הפינה הזאת.

אייל בן יהודה: בשם ההורים אני מאוד מבקש להבהיר את החשיבות של הלמידה בחודש יולי באופן מלא ולקיים בית הספר של הקיץ עד כיתה ו', שבועיים בחודש אוגוסט.

אייל בן יהודה: בהזדמנות זאת אני כן רוצה לחזק את המורים.

אייל בן יהודה: לומר להם שאנחנו על כל במה אומרים כמה מקצוע ההוראה חשוב לנו.

אייל בן יהודה: כמה הבנו בעת הזאת את העבודה המורכבת של המורים.

אייל בן יהודה: אבל, בד בבד, זה לא הזמן כרגע לדאוג אך ורק לכיס, בזמן שמאות אלפי אנשים במדינת ישראל אין להם בכלל לכיס.

ניצן הורוביץ: הם לא דואגים אך ורק לכיס.

ניצן הורוביץ: למה אתה אומר דברים כאלה?

ניצן הורוביץ: חבר הכנסת יבגני סובה, בבקשה.

יבגני סובה: תודה רבה, אדוני היושב ראש.

יבגני סובה: בשלוש דקות אני גם אגיד כמה דברים יש מספיק פלטפורמות להגיד תודה רבה למורים ואנחנו באמת עושים את זה.

יבגני סובה: גם בוועדת החינוך לא פעם העלינו את הנושא של שכר המורים.

יבגני סובה: לכן גם כשאנחנו מבקרים, זה לא בגלל שאנחנו לא אוהבים את המורים.

יבגני סובה: חבל שמנכ"ל המשרד כבר לא איתנו.

ניצן הורוביץ: כל צמרת המשרד עדיין איתנו.

יבגני סובה: שמענו דברים גדולים ולא הבנתי את הדברים הקטנים.

יבגני סובה: פעם מנחם בגין אמר שחובה עלינו לשאול.

יבגני סובה: חובה עלינו לשאול, מה לעשות?

יבגני סובה: ועדת החינוך קיימת בשביל לשאול שאלות.

קרן ברק: לקבל החלטות, לא רק לשאול שאלות.

יבגני סובה: יושב פה נציג האוצר ויושבת פה יפה בן דוד מזכ"לית הסתדרות המורים.

יבגני סובה: אני מנסה לשאול שאלה ולקבל תשובה.

יבגני סובה: מה הבעיה עם השכר בחודש יולי אוגוסט, כי כל הזמן אנחנו מקבלים מידע שגוי?

יבגני סובה: אלה מקבלים, אלה מחולקים, 1,700 שקלים כל חודש, 9 ימים, 14 יום.

יבגני סובה: תנו לנו סדר מבחינת הימים.

יבגני סובה: אני מסכים פה עם אייל שדיבר לפני.

יבגני סובה: צריך להתייחס ליולי ואוגוסט כימים רגילים.

יבגני סובה: לא צריך להתייחס לקבוצה של קיץ.

יבגני סובה: מה לעשות, קורונה באה פעם במאה שנה וצריך להתייחס לתקופה רגילה.

יבגני סובה: אפשר לבוא בטענה ולהגיד שאנחנו רוצים לפתוח הסכמים.

יבגני סובה: כן, צריך לפתוח הסכמים.

יבגני סובה: כן, זאת המדינה.

יבגני סובה: אני חושב שגם מבחינה משפטית נגיע לזה שהרבה מגזרים במדינה הזאת יעמדו בפני דילמה האם לפתוח הסכמים.

יבגני סובה: חבר'ה, זה לא רק עניין של מורים, זה כל המגזר הציבורי.

יבגני סובה: אלה קבוצות שונות שהיום לא יודעות מה לעשות.

יבגני סובה: אני לא רוצה לעסוק בפופוליזם ולדבר על זה שאנשים לא יודעים איך לשלם משכנתא, אבל זה נכון.

יבגני סובה: אין להם כסף, הם לא יודעים איך לשלם.

יבגני סובה: בסיטואציה הזאת אנחנו צריכים לחשוב בצורה אסטרטגית ולהבין שבשביל להחזיר את המשק, הילדים צריכים להיות במסגרת.

יבגני סובה: שמעתי את מנכ"ל משרד החינוך ולא הבנתי מה זה חלופות.

יבגני סובה: או שזה מה שהוחלט במשרד החינוך והוצג בפני מקבלי ההחלטות, או שזה משהו שהם מחזיקים בבטן ולמקרה הצורך יציגו את זה.

יבגני סובה: תגידו מה אתם מציעים משרד החינוך?

יבגני סובה: האם אתם חושבים שנכון לעשות את זה יומיים שלושה בתקופת מאי יוני ויולי אוגוסט להתייחס כחודשים רגילים.

יבגני סובה: חשוב מאוד שנציג משרד הבריאות ישתתף בדיון הזה כי אנחנו לא מבינים מה התנאים ומה הראייה האסטרטגית שלהם מבחינה החזרה ללימודים.

יבגני סובה: אדוני היושב ראש.

יבגני סובה: תודה על הדיון הזה, אבל הדיון הזה הוא רק התחלה של דיונים שנצטרך לעשות, בלי קשר לממשלה, בלי קשר לתקציבים.

יבגני סובה: ועדת החינוך היא זאת שצריכה לפקח, לקבל החלטות ולהציג גם חלופה במקרה שהמשרדים לא מצליחים להגיע לפתרון.

ניצן הורוביץ: חבר הכנסת יוסף ג'אברין ואחריו חברת הכנסת אורלי פרומן ואחריה קארין אלהרר.

יוסף ג'בארין: אני רוצה לפתוח במילת הערכה לציבור המורים שעושה עבודה באמת קשה, לפעמים בלתי אפשרית.

יוסף ג'בארין: גם ללמד ולתקשר עם התלמידים, עם ההורים, אבל גם לדאוג לילדים בבתים.

יוסף ג'בארין: אני מניח שכל המורים מדברים עם המשפחות ועם הילדים בבית.

יוסף ג'בארין: זה באמת לא קל.

יוסף ג'בארין: אני רוצה להודות לך, יפה, על הובלת המאבק.

יוסף ג'בארין: על זה שהגעת לוועדה כאן, למרות שיכולת להסתפק בזום ולחזק את ידייך וידי המורים במאבק החשוב הזה.

יוסף ג'בארין: אנחנו לצדכם ונמשיך גם את המאבק הזה.

יוסף ג'בארין: לא נקבל מצב שהמורים ייפגעו.

יוסף ג'בארין: הם לא צריכים להיפגע כי הם בחזית ההתמודדות עם המשבר הזה.

יוסף ג'בארין: מלכתחילה המורים נכנסו למשבר בתנאים חומריים ואקונומיים לא משביעים את הרצון ולכן על אחת כמה וכמה לא צריך לאפשר פגיעה בהם בתקופה הזאת.

יוסף ג'בארין: נראה לי שהמנכ"ל בדבריו היה מודע לפערים בין התלמידים הערבים לתלמידים היהודים בכל מה שקשור ללמידה מרחוק.

יוסף ג'בארין: גם אני חושב שהוא רמז על-כך שלא בטוח שהחזרה תהיה בו זמנית.

יוסף ג'בארין: במיוחד צריך להתייחס לעובדה שמגמת ההתפרצות של הווירוס בחברה הערבית היא עדיין בשלבי עלייה.

יוסף ג'בארין: לכן לא בטוח שאנחנו מדברים על אותו ציר זמן לגבי מערכת החינוך היהודית והערבית.

יוסף ג'בארין: צריך לקחת את זה בחשבון.

יוסף ג'בארין: עכשיו לקראת הרמדאן זה גם יוסיף קושי מבחינת ניהול המערכת.

יוסף ג'בארין: צריך לזכור את זה.

יוסף ג'בארין: הנקודה האחרונה היא לגבי אמצעי קצה.

יוסף ג'בארין: אני מבין שהיו 50 מיליון שקל לאמצעי קצה, אני רק לא בטוח שהסכום הזה מספיק.

יוסף ג'בארין: הנתונים שיש לנו לגבי החינוך הערבי מדברים על כ-120,000 תלמידים שלא מצליחים להתחבר.

יוסף ג'בארין: בעיקר אין להם מחשב, אבל חלקם בכלל אין להם תשתיות אינטרנט.

יוסף ג'בארין: לכן זאת בעיה גדולה.

יוסף ג'בארין: אם אנחנו מדברים על המשך למידה מרחוק, אין ספק שצריך לתת מענה לזה.

יוסף ג'בארין: אנחנו מבקשים לשמוע מה עושים עם ה-50 מיליון?

יוסף ג'בארין: האם זה מספיק?

יוסף ג'בארין: האם יש להם את הנתונים המדויקים לגבי כלל התלמידים?

יוסף ג'בארין: לי יש את הנתונים מוועדת המעקב לענייני חינוך על החינוך הערבי.

יוסף ג'בארין: אני אשמח לדעת שיש תשובה לכל התלמידים הללו.

ניצן הורוביץ: חברת הכנסת אורלי פרומן.

אורלי פרומן: תודה לכל צוות משרד החינוך אשר איתנו וליפה כמובן.

אורלי פרומן: אני רוצה להפנות את תשומת לבכם לנתון מזעזע שחשף מנכ"ל משרד החינוך בתחילת דבריו ולא התייחסנו אליו.

אורלי פרומן: כמה ילדים במצוקה וילדים רעבים התגלו על-ידי אנשי החינוך במדינת ישראל בעת הזאת?

אורלי פרומן: חברים, לפני שאני מדברת על המערכת ועל החזרה לשגרה, זה צריך לזעזע את אמות הסיפים של הבית הזה, של ממשלת מדינת ישראל.

אורלי פרומן: לא יכול להיות שיהיה ילד רעב בעת הזאת ובכלל.

אורלי פרומן: הוא דיבר על 128,000 ילדים במצוקה.

אורלי פרומן: זה מה שהם הצליחו להגיע ולכמה מהם הם לא הצליחו להגיע שלא באשמתם?

אורלי פרומן: לתוך זה תוסיפו את הילדים שנמצאים בתוך מעגל האלימות בתקופה הזאת.

אורלי פרומן: אלימות מינית, התעללות.

אורלי פרומן: הדוח של משרד הרווחה או הממ"מ מהרווחה, חשף מאות ילדים שנחשפים בתקופה הזאת לאלימות מינית ואלימות אחרת בבית, לרבות הנושא של האוכל.

אורלי פרומן: אז קודם כל, רבותיי, ראש הממשלה, כל מי שעומד לידך, זה צו השעה קודם כל.

אורלי פרומן: לא יהיה ילד במדינת ישראל שלא יהיה לו אוכל.

יבגני סובה: העיקר משווים לדנמרק ולפינלנד.

אורלי פרומן: חברים, אנחנו כבר הבנו שיש קשר הדוק בין שיקום המשק ושיקום החברה הישראלית לחזרה של מערכת החינוך לעבודה סדירה.

אורלי פרומן: זה קשר הדוק, וזה לא זה במקום זה.

אורלי פרומן: בחוץ יש הפגנה של כל המעונות והגנים הפרטיים עד גיל 3.

אורלי פרומן: אם לא יפצו אותם, איך יחזרו ההורים לעבודה?

אורלי פרומן: איך נשקם את המשק?

אורלי פרומן: אותו דבר לגבי גני הילדים של 3 עד 6 וכל ילדי בתי הספר היסודי.

אורלי פרומן: אתם יודעים מה?

אורלי פרומן: אני לא רוצה את חטיבת הביניים והתיכונים מסתובבים ללא מעש כשייפתח קצת הסגר.

אורלי פרומן: אני מבינה אדוני המנכ"ל שחלוקות הדעות כמו בכל דבר.

אורלי פרומן: אבל צו השעה היום הוא שחודש יולי, בעיניי, צריך להיות חודש לימודים וזה לא סותר.

אורלי פרומן: תמיד כשחוזרים ללימודים יש גם פעילויות אוורור, יש פעילויות עבודה.

אורלי פרומן: זה חלק מהעבודה.

יבגני סובה: על זה כולם מסכימים.

קרן ברק: לא, לא כולם מסכימים, אנחנו מסכימים.

יבגני סובה: אני מדבר עלינו חברי הוועדה.

אורלי פרומן: בעיניי, חודש יולי צריך להיות חודש מלא של למידה.

קרן ברק: של למידה, לא בית ספר של החופש הגדול.

אורלי פרומן: אני רוצה להפתיע את אנשי האוצר, שבית ספר של החופש הגדול כבר נמצא בבסיס התקציב.

אורלי פרומן: יש לכם תקציבים שם.

אורלי פרומן: זאת שעתם היפה של אנשי החינוך שהתגלו לאורך החודש הזה.

אורלי פרומן: חברים, אפשר לחשוב שפה עומדים בתור למערכת החינוך, מורים וגננות שרוצים להצטרף למערכת.

אורלי פרומן: שכחנו איך התחלנו את פתיחת שנת הלימודים עם חסר של אלפי מורים וגננות, עם חסר של מנהלים.

אורלי פרומן: זאת השעה להעריך את עבודתם של אנשי החינוך, ממטה משרד החינוך, עד אחרון המורים והגננות.

אורלי פרומן: אז אל תדרכו עליהם.

אורלי פרומן: הייתי מבקשת תשובה מאנשי משרד החינוך על ההיערכות לבחינות הבגרות.

אורלי פרומן: מצד אחד, שמענו לוח בחינות.

אורלי פרומן: מצד שני, אני שומעת הבוקר בחדשות שמשרד הבריאות מגמגם בעניין הזה.

אורלי פרומן: זה מחזור שלם שישלם מחיר בעוד חמש-שש שנים.

עומר ינקלביץ': את יודעת כמה כאלה לא ניגשים לבגרויות ויצאו לפרנס את הוריהם בתקופה הזאת?

עומר ינקלביץ': זה גם דיון, אפרופו הדיון הזה.

אורלי פרומן: אולי הצעה אחת קטנה.

אורלי פרומן: קחו מספר ערים קטנות ותתחילו בפיילוט של חזרה ותראו איך זה עובד.

אורלי פרומן: כשיפתחו את הכול, תוכלו לפתוח את כל המערכת.

אורלי פרומן: לכם חברים, אני אומרת שזאת המערכת הכי מורכבת במדינת ישראל וזאת לא תכנית וגמרנו.

ניצן הורוביץ: חברת הכנסת קארין אלהרר לא נמצאת.

ניצן הורוביץ: חבר הכנסת אורי מקלב לא נמצא.

עומר ינקלביץ': בנושא החינוך המיוחד חזרו הילדים - - -

ניצן הורוביץ: אל תתפרצי, את דיברת.

ניצן הורוביץ: אני קורא אותך לסדר פעם ראשונה.

עומר ינקלביץ': בסדר, אז תעלה את הנקודה של החינוך המיוחד.

ניצן הורוביץ: אל תגידי לי מה להעלות.

ניצן הורוביץ: כשתהיי יו"ר ועדה, תעלי מה שתרצי.

עומר ינקלביץ': בעזרת השם.

עומר ינקלביץ': אף אחד לא דיבר על החינוך המיוחד ועל זה שהם חזרו בצורה לא מושלמת.

יבגני סובה: ניצן, אנחנו עוזרים לך לחזק את הטיעון.

עומר ינקלביץ': אנחנו באים לסייע לך ואתה לא נותן לנו את ההזדמנות.

ניצן הורוביץ: נציג האוצר.

ניצן הורוביץ: תתייחס לנקודות שעלו.

אסף שירמן: אני רפרנט חינוך והשכלה גבוהה במשרד האוצר.

עומר ינקלביץ': תתייחס גם לחינוך המיוחד.

ניצן הורוביץ: אל תגידי לו למה להתייחס, הוא יתייחס למה שאני אגיד לו.

אסף שירמן: אני אענה בקצרה כי הרבה מהדברים כבר נאמרו על-ידי חברי אלון מסר.

אסף שירמן: אני אתייחס לשאלתו של יבגני לגבי אופן תשלום השכר לעובדי הוראה.

אסף שירמן: עובדי הוראה מקבלים שכר לאורך כל השנה.

אסף שירמן: 12 חודשים בשנה הם מקבלים שכר.

אסף שירמן: בחודשים יולי ואוגוסט השכר מחושב לפי ממוצע של 10 חודשי עבודה שקדמו.

אסף שירמן: מבחינת ההתנהלות, אני חושב שלא היינו צריכים לקיים את הדיון הזה, בטח לא על סוגיית העסקת עובדי הוראה.

אסף שירמן: הם עושים עבודה מאוד חשובה, אבל הדברים האלה היו צריכים להיסגר בחדרי המשא ומתן ולא אל מול כל העולם.

ניצן הורוביץ: אז מדוע לא סגרתם?

אסף שירמן: זאת שאלה טובה.

אסף שירמן: עשינו דיון בגין התקופה שלפני הפסח.

אסף שירמן: אני קורא פה לחברתי יפה בן דוד, נשב, נדבר ונסגור את הסאגה הזאת.

עומר ינקלביץ': אנחנו לפני פסח זעקנו וביקשנו שתעשו את זה.

אסף שירמן: חשוב לי להגיד עוד דבר.

אסף שירמן: זה אירוע שהוא חריג בסדרי הגודל שלו.

אסף שירמן: זה לא משא ומתן רגיל שאנחנו מנהלים.

אסף שירמן: יש פה משבר מאוד גדול.

אסף שירמן: יש מעל למיליון מובטלים, אסור לשכוח את זה.

אסף שירמן: לא כולם יוכלו לחזור בכלל לעבודה.

אסף שירמן: אנחנו צריכים רגע להבין את המשמעויות של המשבר הזה.

אסף שירמן: עם זאת, גם לשלב בדיונים האלה, לשמוע לפחות גם את הדעה של ההורים, שהם צד מאוד חשוב באירוע הזה.

אסף שירמן: הם אלו שאחרי שהמשבר יסתיים או יירגע, אנחנו מאוד מקווים שהם יוכלו לחזור לעבודתם בשיא הכוח ולקדם את הכלכלה בישראל, שהיא כרגע במשבר מאוד גדול.

אסף שירמן: הגירעון הוא עצום.

אסף שירמן: לבוא ולהגיד אמירה של תכניסו יד לכיס, זאת אמירה מאוד קשה, כי הרבה אנשים שומעים כרגע להכניס את היד לכיס.

יבגני סובה: אתה יכול להסביר מה המחלוקת וגם ומי מנהל את המשא ומתן?

יבגני סובה: ומי הנציגים?

יבגני סובה: שר האוצר היוצא?

עומר ינקלביץ': יהיה רווח למשק של 330 מיליונים שיחזרו לעבודה, אז תאפשרו להם לחזור לעבודה.

עומר ינקלביץ': אנחנו מדברים על רווח למשק.

אסף שירמן: משרד האוצר אמון על טובת הכלכלה הישראלית ועל שיקום המשק.

עומר ינקלביץ': קדימה, 330 מיליון יחזרו.

אסף שירמן: זה היעד העליון שלנו.

אסף שירמן: אנחנו צריכים לשמוע את כל הגורמים.

אסף שירמן: גם את המורים, גם את ההורים, גם את המעסיקים הקטנים, גם את העצמאים ולתכלל.

עומר ינקלביץ': שהאוצר יתרום יום אחד לבית הספר של החופש הגדול.

ניצן הורוביץ: אל תענה לה.

אסף שירמן: משרד האוצר תורם הרבה.

אסף שירמן: הוא לא תורם, זה כספי ציבור.

אסף שירמן: זה כספים של משלם המיסים.

אסף שירמן: אנחנו לא תורמים שום דבר.

אסף שירמן: אנחנו רוצים שכספי משלם המיסים ינוצלו בצורה הטובה ביותר.

יבגני סובה: תעזוב סמנטיקה, תדבר תכלס.

אסף שירמן: לעניין הדיונים.

אסף שירמן: כפי שעשינו עם ההסתדרות הכללית ועם יתר ארגוני העובדים, נחתמו הסכמי שכר בגין התקופה שעד ה-30.4.

אסף שירמן: עד ה-30.4 יש הסכם שכר עם ההסתדרות הכללית ועם ארגוני הסגל האקדמי.

אסף שירמן: אנחנו מצפים שייחתם הסכם דומה גם לגבי עובדי הוראה.

יפה בן דויד: אין מה להשוות בכלל.

אסף שירמן: אם עובדי המדינה ויתר המגזר הציבורי שמועסקים במערכת החינוך - - -

ניצן הורוביץ: אני מבקש מהסדרנים, אם אסור להכניס מעל מספר מסוים, אז אל תכניסו.

ניצן הורוביץ: אם יש מספיק אנשים ומישהו רוצה להיכנס, אל תכניסו אנשים נוספים.

ניצן הורוביץ: שוב, על פי הוראת המנכ"ל חברי הכנסת מתבקשים לעטות מסכות.

ניצן הורוביץ: מי שמדבר שיוריד.

אסף שירמן: עובדים שחופשתם נקבעה מראש בחודשים יולי אוגוסט, למשל, סייעות שמועסקות על-ידי השלטון המקומי ומיוצגות על-ידי ההסתדרות הכללית, נקבע בהסכם קיבוצי עם ההסתדרות הכללית שאת הימים שהן עכשיו מחסירות הן ישלימו בחודשים יוני אוגוסט.

יבגני סובה: וגם הסבסוד, נכון?

יבגני סובה: כלומר, הסבסוד שביולי אוגוסט אין אז זה כאילו המדינה - - -

אסף שירמן: הן יחזירו את זה ביולי אוגוסט.

אסף שירמן: יפה צודקת.

אסף שירמן: הן יושבות בבית - - -

עומר ינקלביץ': אם הייתם מוציאים אותן לחל"ת, זה היה טיעון.

ניצן הורוביץ: סליחה, אני מבקש ממך לצאת.

ניצן הורוביץ: את כל הזמן מתפרצת ואת מפריעה.

ניצן הורוביץ: אני מבקש ממך לצאת כי את כל הזמן מתפרצת ומפריעה.

עומר ינקלביץ': לא, סליחה, מטרת הדיון היא שגם אנחנו נביע את עמדתנו, אדוני היו"ר.

ניצן הורוביץ: אם את לא רוצה שאני אוציא אותך אז תהיי בשקט.

עומר ינקלביץ': אנחנו לא נציבים פה.

ניצן הורוביץ: אם את רוצה להשתתף, תהיי בשקט.

עומר ינקלביץ': אז אני רוצה להגיב אחר-כך.

ניצן הורוביץ: את לא תקבעי פה את סדר-היום.

ניצן הורוביץ: את נרשמת ודיברת.

עומר ינקלביץ': אדוני היו"ר, מתפקידנו להגיב.

עומר ינקלביץ': עם כל הכבוד יש פה דינמיקה של שיחה.

עומר ינקלביץ': עם לא תהיה פה דינמיקה של שיחה.

עומר ינקלביץ': אם לא תהיה פה דינמיקה של שיחה אנחנו לא נגיע - - -

ניצן הורוביץ: לא מוצא חן בעינייך, תעזבי.

עומר ינקלביץ': כל הח"כים זאת דינמיקה של שיחה, אדוני היושב ראש.

ניצן הורוביץ: תצאי בבקשה, תצאי בבקשה.

עומר ינקלביץ': לא, אני חלק מהדיון.

ניצן הורוביץ: אז תצאי בבקשה, אני אפסיק את הדיון.

ניצן הורוביץ: תצאי בבקשה כי את מפריעה בלי הפסק.

ניצן הורוביץ: אדוני היושב ראש, אני פה כדי להיות חלק מהדיון.

ניצן הורוביץ: אז תהיי בשקט.

ניצן הורוביץ: את לא מנהלת דיון פה.

ניצן הורוביץ: זאת ועדת חינוך ואת נותנת דוגמה מאוד רעה למי שצופה בנו.

עומר ינקלביץ': אני נותנת דוגמה למי שנלחם את מלחמתם של חלק מהאזרחים.

ניצן הורוביץ: איך מתפרצים ולא מכבדים את הזולת.

עומר ינקלביץ': לא באתי רק להקשיב.

ניצן הורוביץ: תודה.

ניצן הורוביץ: אם תתפרצי עוד פעם אחת את תהיי בחוץ.

אסף שירמן: עובדי הוראה, בניגוד לעובדי מעטפת ההוראה, הם כן עובדים בתקופה הזאת.

אסף שירמן: עבודתם מבורכת ועבודתם טובה ואנחנו מקבלים פידבקים חיוביים על העבודה ועל החיוניות שלה.

אסף שירמן: כמובן שיש עניין של מינונים ופה זאת המחלוקת.

אסף שירמן: אף אחד במשרד האוצר לא ביקש מעובדי הוראה לעבוד דקה אחת יותר ממה שהם אמורים לעבוד, דקה אחת יותר.

אסף שירמן: חשוב שזה ייאמר פה.

אסף שירמן: אף אחד לא מוכן ולא יסכים במשרד האוצר שייקחו להם את שכרם.

אסף שירמן: אף אחד לא דיבר על זה שייקחו מהם את שכרם.

אסף שירמן: אנחנו מחויבים להסכמי ההעסקה של המורים.

אסף שירמן: הם מקבלים משכורת 12 חודשים בשנה ואין מחשבה לנכות את שכרם.

אסף שירמן: אגב, עובדי הוראה, בניגוד לעובדי המגזר הציבורי, בגלל מבנה השכר שלהם, נפגעו הכי פחות.

אסף שירמן: עובדי מדינה, גם החיוניים שבהם ואין הרבה כאלו, שעובדים מהבית, לא מקבלים שעות נוספות, לא כוננויות, לא החזרי נסיעות.

אסף שירמן: אצל עובדי מדינה זה מהווה 30 אחוז מהשכר ואצל עובדי הוראה זה מהווה פחות.

אסף שירמן: אני לא בא להעביר פה ביקורת חלילה.

אסף שירמן: אני חושב שהעבודה של עובדי ההוראה היא חשובה וחיונית.

אסף שירמן: אנחנו רק צריכים לדבר על נושא המינונים.

אסף שירמן: זה הדיון.

אסף שירמן: היקפי המשרה של המורים היום.

אסף שירמן: הממשלה קבעה שמשרד החינוך, משרד האוצר ומשרד ראש הממשלה יקבעו מה הם היקפי המשרה שבהם צריך להעסיק את המורים.

אסף שירמן: זה מה שהממשלה קבעה.

אסף שירמן: אנחנו נעשה מה שהממשלה קובעת.

אסף שירמן: אנחנו רוצים לעשות את זה ביחד - - -

עומר ינקלביץ': - - - והבריאות לא פה.

אסף שירמן: אנחנו רוצים לעשות את זה ביחד עם ההורים ועם המורים.

אסף שירמן: דבר שני והכי חשוב לכולנו, כפי שאמר חברי אלון מסר, המטרה הכי חשובה היא להחזיר את המערכת לפעילות כמה שיותר מהר.

עומר ינקלביץ': איפה ארגון המורים?

עומר ינקלביץ': ארגון המורים לא פה, הבריאות לא פה.

ניצן הורוביץ: שקט בבקשה, מספיק פה.

ניצן הורוביץ: יפה בן דוד ואז חבר כנסת אופיר סופר.

מיכאל מלכיאלי: אני גם מבקש לדבר.

ניצן הורוביץ: אני ארשום אותך.

ניצן הורוביץ: יפה, בבקשה.

יפה בן דויד: אני ממש מצרה על מה שאני שומעת פה מנציג האוצר.

יפה בן דויד: אנחנו שומעים עכשיו את נציג האוצר שקורא לנו מעל במה זאת לבוא ולנהל משא ומתן כאשר המשא ומתן הסתיים כבר מזמן.

יפה בן דויד: זה לא המקום, עם כל הכבוד.

יפה בן דויד: עם כל הצעדים הפופוליסטים עכשיו, שכולם עכשיו מתנהלים בצורה כזאת.

יפה בן דויד: זה לא שיח, בוודאי לא כאן ננהל את המשא ומתן.

יפה בן דויד: עם כל הכבוד, משרד האוצר לא הוא שיקבע את המינונים.

יפה בן דויד: עם כל הכבוד לכם, אין לכם מושג במערכת החינוך.

יפה בן דויד: אתם לא יודעים איך מערכת החינוך מתנהלת ומה היקפי העבודה שהמורים עושים.

יפה בן דויד: המורים עושים מעל ומעבר וגם הגננות.

יפה בן דויד: ההכנות ההיערכות שהם עושים יותר קשה והרבה יותר קשה מאשר אם היו עושים עכשיו את ההכנות לחזרה לבתי הספר ולגנים.

יפה בן דויד: תראו, גם אנחנו נמצאים בקשר עם לשכת ראש הממשלה בנושא הזה.

יפה בן דויד: אמר אלון שתשעה ימים אנחנו נתנו תמורת התקופה שלא עבדנו בלמידה מרחוק.

יפה בן דויד: זה ממש לא נכון ואתם יודעים את זה היטב.

יפה בן דויד: תפסיקו לסלף את האמת.

יפה בן דויד: תאמרו את האמת.

יפה בן דויד: תפסיקו להתייחס ולנצל את המצב בצורה מאוד צינית ומכוערת, כי אנחנו נתנו את הימים הללו בחופשת הפסח.

יפה בן דויד: החזרנו את ארבעת הימים האלה בחופשת הפסח, את ארבעת הימים הללו.

יפה בן דויד: אז אל תגידו שאנחנו תמורת הימים הללו שלא לימדנו, אנחנו 9 ימים.

יפה בן דויד: אנחנו נתנו כי זאת הכניסה שלנו לתרומה של המשק.

יפה בן דויד: אנחנו אלה שתרמנו למשק.

יפה בן דויד: היום אומרים שללא המורים וללא הגננות אי-אפשר להפעיל את המשק.

יפה בן דויד: אבל תיראו את היחס שנותנים לעובדי הוראה.

יפה בן דויד: אם הם שמחזיקים את המשק, אז תנו להם את היחס הנכון שהם צריכים.

יפה בן דויד: תוקירו את העבודה שלהם.

יפה בן דויד: קרן, אני חייבת להגיב.

יפה בן דויד: באמת, אני לא רוצה להיכנס לקטעים האישיים.

יפה בן דויד: את מדברת פה על הפן האישי, שמתקשרים אליך ואומרים לך.

יפה בן דויד: אני אדבר איתך בעובדות כי את ביקשת בעובדות, בסדר?

יפה בן דויד: רק בשבועיים האחרונים למעלה מ-300 מורים ואני הוראה הצטרפו להסתדרות המורים.

יפה בן דויד: אז עם כל הכבוד, אני לא צריכה לקבל ציונים לא ממך ולא מאף אחד אחר.

יפה בן דויד: אתם תנהלו את מה שאתם יודעים, נבחרתם - - -

קרן ברק: חינוך זה התפקיד שלנו, שהילדים יחזרו.

יפה בן דויד: אין בעיה, אבל לא בפן האישי.

יפה בן דויד: כשם שאני לא אומרת לך וכשם שהמורים מתקשרים ושואלים למה כחברי הכנסת לא נכנסים מתחת לאלונקה, אז אני לא יורדת לרמה הזאת.

עומר ינקלביץ': יפה, זה לא אישי.

עומר ינקלביץ': אנחנו יושבים פה למענכם.

קרן ברק: זה התפקיד שלי, את מתבלבלת.

יפה בן דויד: לא, אני לא מתבלבלת.

יפה בן דויד: את הקטעים האישיים תשימי בצד.

קרן ברק: שמתי בצד, את פותחת הזה.

יפה בן דויד: לא נכון, את העלית פה דבר אישי וקטי גם הקשיבה לך.

עומר ינקלביץ': צריך למצוא פתרון, זה לא אישי.

יפה בן דויד: חברים, תקשיבו טוב.

יפה בן דויד: צריך להיות בצורה חד משמעית.

יפה בן דויד: אני שומעת ואני מברכת את חברי הכנסת שנמצאים בוועדה הזאת ואומרים את זה בצורה חד משמעית.

יפה בן דויד: גם אתה, אדוני היושב ראש, אמרת את זה.

יפה בן דויד: אין עבודה חינם, חברים.

יפה בן דויד: לא יעלה על הדעת שמהציבור היקר הזה שמחזיק את המשק, כי אם הם לא יחזרו המשק לא יחזור.

יפה בן דויד: לא יעלה על הדעת שמהציבור היקר הזה שעושה עבודת קודש במסירות עד אין קץ, לא ישלמו בגין העבודה שיידרשו לעשות.

יפה בן דויד: אני שוב חוזרת.

יפה בן דויד: את המשא ומתן בוודאי שלא ננהל פה, אבל לא יכול להיות שאתה לוקח קבוצות אחרות ואתה אומר: תראו, הם קבעו הסכם.

יפה בן דויד: בהסכם שנקבע, עם כל הכבוד, הם יושבים בבית, הם לא עושים כלום.

יפה בן דויד: עובדי הוראה עושים.

יפה בן דויד: עובדי הוראה עושים את הלמידה המקוונת והקשה והמסובכת והמורכבת.

קרן ברק: אבל היית מסכימה שהם יפסיקו?

יפה בן דויד: בוודאי לא.

עומר ינקלביץ': אפשר להתייחס?

ניצן הורוביץ: לא.

עומר ינקלביץ': אז למה אנחנו כאן?

יפה בן דויד: תנו לי בבקשה לסיים.

יפה בן דויד: קודם כל, להערה שקרן זרקה, בוודאי שצריך להמשיך בלמידה מרחוק.

יפה בן דויד: תראו מה למידה מרחוק גרמה?

יפה בן דויד: היא פשוט חושפת מצבים קשים שאף אחד לא מתייחס אליהם.

יפה בן דויד: אנחנו אומרים שכן צריך להפעיל ולעשות את בית הספר של הקיץ.

יפה בן דויד: מי שאמון על זה זה משרד החינוך.

יפה בן דויד: עם כל הכבוד לתכנים, יש לו את אנשי המקצוע שיחליטו איך ומה לעשות.

עומר ינקלביץ': תני לנו מועד לדד ליין.

עומר ינקלביץ': אנחנו מבקשים דד ליין מהאוצר ומההסתדרות.

עומר ינקלביץ': שוב ותדברו.

ניצן הורוביץ: תודה, מספיק.

עומר ינקלביץ': הבריאות, האוצר, החינוך צריכים לשבת לדבר ולהגיע להסכמות.

ניצן הורוביץ: שקט, שקט, מספיק.

עומר ינקלביץ': זה לא סתם לשמוע נאומים פה.

עומר ינקלביץ': אנחנו צריכים להיות אופרטיביים, אדוני היושב ראש.

ניצן הורוביץ: שקט, את לא יכולה כל הזמן לדבר.

עומר ינקלביץ': אני כן יכולה, בשביל זה אני פה.

ניצן הורוביץ: את לא יכולה כל הזמן לדבר, שקט בבקשה.

עומר ינקלביץ': מה זה, אני אשב פה בשקט?

ניצן הורוביץ: כן, את תשבי בשקט.

ניצן הורוביץ: את לא רוצה, אז תצאי החוצה?

עומר ינקלביץ': אני לא אצא.

עומר ינקלביץ': אני רוצה שהחינוך והאוצר יתנו לנו פתרון ויתנו לנו מועד.

ניצן הורוביץ: שקט בבקשה, מספיק, את כל הזמן צועקת.

ניצן הורוביץ: תצאי בבקשה החוצה.

עומר ינקלביץ': אני לא כל הזמן צועקת, אני אומרת את מה שאחרים לא אומרים.

ניצן הורוביץ: תצאי בבקשה החוצה.

עומר ינקלביץ': אני לא אצא.

ניצן הורוביץ: אני מבקש מהסדרנים להוציא אותה.

ניצן הורוביץ: את לא מכבדת את הדיון אז תצאי החוצה.

יבגני סובה: ניצן, תתעלה על הצעקות האלה.

ניצן הורוביץ: מספיק עם זה.

קרן ברק: אבל אנחנו בדיון.

ניצן הורוביץ: את לא מכבדת את הדיון.

ניצן הורוביץ: תהיי בשקט.

יבגני סובה: בואו נרגיע ונקיים דיון.

ניצן הורוביץ: מספיק עם זה.

ניצן הורוביץ: אתן לא יכולות כל הזמן לצעוק.

ניצן הורוביץ: זה לא דיון פרטי שלך.

עומר ינקלביץ': בוודאי שלא, אבל כשבן אדם מדבר אני רוצה להגיב.

ניצן הורוביץ: אז תהיי בשקט בבקשה.

ניצן הורוביץ: יש פה עוד 10 חברי כנסת, תכבדי קצת את החברים שלך.

ניצן הורוביץ: את לא היחידה בכנסת.

ניצן הורוביץ: את לא בת יחידה לא בוועדה ולא בכנסת.

עומר ינקלביץ': זה ברור לי אבל אתה צריך לתת לנו להגיב, אדוני היושב ראש.

ניצן הורוביץ: את כל הזמן צועקת ומתפרצת ואת לא מכבדת את חברייך.

עומר ינקלביץ': אני מכבדת את חבריי מאוד.

ניצן הורוביץ: את לא מאפשרת לקיים כאן שום דיון.

יבגני סובה: חברים, אני מזכיר לכם שיש שידור.

יבגני סובה: עם ישראל רואה אותנו, ועדת החינוך.

ניצן הורוביץ: מספיק עם זה, שקט.

ניצן הורוביץ: בלי התפרצויות.

ניצן הורוביץ: תבינו, גם אף אחד לא מצליח לשמוע בצורה כזאת.

ניצן הורוביץ: אני מנסה לאפשר לכם להישמע.

ניצן הורוביץ: אם אתם מדברים יחד אי-אפשר לשמוע.

ניצן הורוביץ: חבר הכנסת אורי מקלב ואחריו אופיר סופר.

אורי מקלב: תודה רבה אדוני היושב ראש.

אורי מקלב: אני מתנצל, קודם קראו לי לוועדה מסדרת כי אין קוורום לכן עזבתי את הוועדה.

אורי מקלב: ראשית, נכון שיש מתח אבל המתח הזה הוא כפול ומכופל בתוך מערכת החינוך.

אורי מקלב: אנחנו עדים לכך שמערכת החינוך צריכה להתמודד עם אתגרים שלא ידעו מעולם להתמודד איתם.

אורי מקלב: אני אומר שמערכת החינוך עוברת עכשיו התמודדויות ואתגרים מאין כמוהם.

אורי מקלב: דבר ראשון צריך לחזק את המורים.

ניצן הורוביץ: היא נשארת בינתיים כי הבטיחה להיות בשקט.

אורי מקלב: אף אחד לא יכול להיכנס לנעליו של המורה ולדעת באיזה אתגרים מעמידים אותו במתח בין הנהלה לבין המורה והמתח עם ההורים.

אורי מקלב: כל אחד סוחב לכיוון אחר.

אורי מקלב: צריך לקחת בחשבון שכל מורה עובר סבב בין התלמידים שלו.

אורי מקלב: זה סבב עם התלמיד, זה סבב עם ההורים, לפעמים עם שני ההורים.

אורי מקלב: כל אחד רואה את הדברים אחרת.

אורי מקלב: כל הורה מתמודד עם עוד ילדים שנמצאים במערכת החינוך, הורים שהם עובדים חיוניים ומשאירים את הילדים לבד.

אורי מקלב: אין כאן סבים וסבתות ואין דודים.

אורי מקלב: כל הפתרונות וכל הסידורים הכול מתפוגג.

אורי מקלב: צריך להתמודד מחדש.

אורי מקלב: יש כאלה שמתמודדים עם מתח כי הם בחל"ת והם במצב כלכלי קשה.

אורי מקלב: בסופו של דבר, מערכת לימודים היא אחרת, אביזרי הלימוד הם שונים לגמרי.

אורי מקלב: אין לוח, אין דברים אחרים.

אורי מקלב: צריך לשנות את מערכת הלימודים, לאתגר את הילדים ולכנס אותם להקשבה.

אורי מקלב: רק להעלות לזום כיתה של 30 ילדים זה 20 דקות.

אורי מקלב: אחרי זה, איך אתה יכול ללמד עם רעשי הרקע מהמשפחה של הילדים, מההורים שמסתובבים?

אורי מקלב: בתוך כל זה אתה צריך להעביר חומר לימודי שמחייב, עם תעודות ועם מדידות כאלה ואחרות.

אורי מקלב: אני חושב שאני מבין מה היה בראש של ראשי מערכת החינוך.

אורי מקלב: רצו לאתגר את המערכת.

אורי מקלב: לא נורא, נאתגר את המנהל, נאתגר את המורים.

אורי מקלב: הדבר הזה לקחנו אותו קיצוני מידי, בוודאי בכיתות הנמוכות.

אורי מקלב: איך אנחנו יכולים לדרוש היום להעביר חומרי למידה עם ציונים ועם תעודות בעוד חודש וחצי לכיתות הנמוכות?

אורי מקלב: הכיתות הנמוכות צריכות להוות את המפגש החברתי הלימודי ולא מעבר לזה.

אורי מקלב: צריך לבטל את כל הנושא של הציונים.

אורי מקלב: לבטל את כל הנושא הזה של תעודות.

אורי מקלב: ההנהלה מודדת את המורים לפי כל ההספקים ולפי כל מה שמשרד החינוך מחייב.

אורי מקלב: צריך לתת רגיעה למערכת.

אורי מקלב: התלמידים מחכים לזה.

אורי מקלב: אף אחד לא יודע מה עובר נפשית על הילדים האלה.

אורי מקלב: הילדים הקטנים האלה שהתנתקו מהחברה, התנתקו מהמשפחה הרחבה יותר, מהסבים ומהסבתות ומהדודים והדודות.

אורי מקלב: צריך לקחת את הדבר הזה למקום אחר.

אורי מקלב: היום אנחנו צריכים לקחת איזה פסק זמן.

אורי מקלב: לא נורא אם נגיד שאת מערכת החינוך בגיל הרך ובכיתות הנמוכות, אני משנה אותם.

אורי מקלב: לגבי מערכת החינוך החרדית.

אורי מקלב: מערכת החינוך החרדית מתמודדות עם הנושא של למידה מרחוק בצורה שונה מכיוון שהמדיה היא שונה.

אורי מקלב: המדיה היא יותר טלפונית.

אורי מקלב: ההיערכות והפריסה היא באמת מופלאה ויש היענות.

אורי מקלב: אבל ההתמודדות עם תשתיות שקורסות בגלל עומס, בגלל שחברות הסלולר לא יכולות לתת את המענה הטכנולוגי.

אורי מקלב: העלות היא מאוד גבוהה.

אורי מקלב: השידורים היום הם בלייב וקיימת חוסר יכולת מצד ההורים לתת מענה.

אורי מקלב: אלה דברים שמשרד החינוך לא רואה את מערכת החינוך החרדית כי היום היא כנספח למערכת החינוך הכללית.

אורי מקלב: אני מבין שהוא נמצא תחת ביקורת אבל גם מערכת החינוך החרדית דורשת את שלה.

אורי מקלב: יש לה אתגרים ויש לה הוצאות והיא צריכה לתת מענה מהמערכות הממשלתיות.

אורי מקלב: הממשלה הקציבה מחשבים וגלישה חינם למשפחות שנזקקות.

אורי מקלב: יש מערכת הרבה יותר זולה שהיא מערכת הטלפונים.

אורי מקלב: צריך גם אותה להקצות למערכת החינוך החרדית.

אורי מקלב: אני מחכה ומצפה לתשובה ממשרד החינוך שישבה עם המערכת.

אורי מקלב: היא יודעת לשבת איתם ביום יום.

אורי מקלב: הם כולם מוכרים, לכולם יש את הממשק עם משרד החינוך.

אורי מקלב: צריך לשבת איתם ולדעת לתת מענה ופתרונות גם למערכת הזאת.

ניצן הורוביץ: היות והחינוך המיוחד היה אמור להתחיל אתמול אז אני רוצה להכניס כאן את נציגת ההורים לילדים בחינוך מיוחד, עורכת הדין רויטל לן כהן.

ניצן הורוביץ: רויטל, בבקשה.

רויטל לן כהן: תודה רבה על רשות הדיבור.

רויטל לן כהן: אני רוצה להתייחס גם לתלמידים בשילוב וגם לתלמידים בחינוך המיוחד הנבדל.

רויטל לן כהן: לגבי התלמידים המשולבים.

רויטל לן כהן: אנחנו מתחילת התהליך הזה מבקשים שיאשרו לסייעות ולסייעים המשלבים של הילדים שלנו להגיע לבתים כדי שיוכלו לסייע באופן פעיל בתיווך הלמידה שמתקיימת בצורה מקוונת.

רויטל לן כהן: מעל חודש והבעיה הזאת לא נפתרה.

רויטל לן כהן: לטענת משרד החינוך, האשם נמצא במרכז השלטון המקומי שלא מסכים שהמשלבים יגיעו לבתים.

רויטל לן כהן: אני מאוד אשמח לדעת מי באמת הגוף שמונע מילדים משולבים את הנגישות לחינוך על-פי חוק?

רויטל לן כהן: דבר שני.

רויטל לן כהן: איך משרד החינוך מתכוון לפתור את הדבר הזה כי בינתיים הילדים שלנו פותחים פערים?

רויטל לן כהן: אני כן רוצה לציין שהפתרון של ילדים משולבים שיגיעו לפעם או פעמיים בשבוע לשעתיים שלוש לאיזו מסגרת עירונית, זה לא פתרון.

רויטל לן כהן: זה לא רק לעג לרש, זה ממש בניגוד לחוק.

רויטל לן כהן: זה גורם לילדים בעצם לצאת ממערכת החינוך הרגילה ומהשילוב שהם זכאים לפי חוק והופך אותם בצורה פעילה לילדים בחינוך המיוחד.

רויטל לן כהן: זה לא פתרון שנוכל לקבל.

רויטל לן כהן: גם לגבי הנושא של הנגשת הלמידה וחומרי ההוראה, אין עדיין שום התייחסות לעניין.

רויטל לן כהן: רחלי אברמזון, מנהלת האגף לחינוך מיוחד, דיברה על סרטונים ועל חומר שהועבר לחינוך הרגיל, אז אני רוצה להגיד שקראתי את כל החומרים שהועברו וראיתי את כל הסרטונים ואין בזה שום דבר שיכול באמת ללמד מורים בחינוך הרגיל, כיצד לאפשר ללמד תלמידים משולבים.

רויטל לן כהן: במסמכים של משרד החינוך כתוב, בין היתר, שיש לפתח מערכת של סיוע פרטני לפי מקצוע, מורה ומועד וזה לא מתקיים.

רויטל לן כהן: דבר נוסף, לגבי החינוך המיוחד.

רויטל לן כהן: למרות שנאמר שיהיו הסעות, בפועל אין הסעות.

רויטל לן כהן: התוצאה היא, שילדים לא יכולים לקבל שירותי חינוך מיוחדים וילדים לא מגיעים לבתי הספר.

רויטל לן כהן: כתוצאה מזה, ילדים שכן רוצים להגיע, לא מצליחים לקבל אותם כי הם נמצאים לבד.

ניצן הורוביץ: תכף נשמע את תגובת החינוך המיוחד לעניין הזה.

ניצן הורוביץ: חבר הכנסת אופיר סופר, בבקשה.

אופיר סופר: תודה רבה אדוני היושב ראש.

אופיר סופר: הייתי בדיון בוועדת הכספים ולכן לא הייתי בתחילתו של הדיון.

אופיר סופר: אני אגע בשלוש נקודות בקצרה.

אופיר סופר: חלק מהדברים יהיו אפורים אבל אני חושב שהמציאות היא מורכבת.

אופיר סופר: שמענו את העניין לגבי המורים והמורות והמורכבות שבה הם נמצאים.

אופיר סופר: ראשית, אני חושב שבקיץ אנחנו חייבים לחזור למתכונת לימודים מלאה.

אופיר סופר: זה הכרחי למשק וזאת חובתנו להזיז את הגלגל קדימה.

אופיר סופר: יחד עם זאת, אני רוצה להגיד משהו טיפה מורכב לגבי הלמידה המקוונת, שאנחנו שומעים שהיא כנראה מתבצעת באופן פחות מוצלח בחינוך היסודי ובגיל הרך וזה באמת טבעי.

אופיר סופר: בכל זאת, אני לא חושב שצריך לחדול מהלמידה המקוונת לחלוטין כיוון שאיננו יכולים לדעת, אולי המשבר הזה יתחדש בחורף.

אופיר סופר: יש משמעות לתהליך ההטמעה של מערכת הלימודים המקוונת.

אופיר סופר: זה מאתגר את כולנו, אבל האתג.

אופיר סופר: ר הזה הוא טוב.

אופיר סופר: צריך כן להוריד קצת את הלחץ קצת מהמורים.

אופיר סופר: אם הלחץ לא נבלם אצל המורים הוא יורד כלפי התלמידים ואני רואה את זה אצלי בבית ואצל חברים.

אופיר סופר: אני חושב שהלימוד המקוון הוא טוב.

אופיר סופר: הוא צריך להיות במינון נמוך.

אופיר סופר: אני פחות יודע לומר אם מדובר פה בחלקיות משרה כזאת או על חלקיות משרה אחרת.

אופיר סופר: אני כן אומר שבקיץ אני רוצה שתהיה מערכת לימודים מלאה.

אופיר סופר: דבר נוסף.

אופיר סופר: אני מבקש שאת ההחלטה לגבי גודל המשרה וחלקיות המשרה, זאת לא החלטה שתדחה אלא שתתקבל ממש בימים הקרובים כדי שהיא לא תכניס אותנו למשברים אחרים.

ניצן הורוביץ: לפני מלכיאלי נשמע את רחלי שתגיב על הדברים של המנכ"ל.

ניצן הורוביץ: יש הרבה פניות שאנחנו מקבלים.

ניצן הורוביץ: רחלי אברמזון לא עונה.

ניצן הורוביץ: חבר הכנסת מלכיאלי, בבקשה.

יעקב אשר: אדוני היושב ראש, אם אתה יכול להוסיף אותי גם לרשימת הדוברים.

מיכאל מלכיאלי: תודה אדוני היושב ראש.

מיכאל מלכיאלי: קודם כל, אני רוצה להצטרף לדוברים הקודמים, לחזק את המורים שעושים עבודת קודש.

מיכאל מלכיאלי: גם כהורה וגם מפניות של הציבור אני רואה שאנשים רוצים לדעת מה יהיה.

מיכאל מלכיאלי: המצב הזה שלא יודעים מתי חופש, מתי יחזרו, זה דבר שמשאיר הרבה אנשים בסימני שאלה.

מיכאל מלכיאלי: אני רוצה לדבר על שני דברים.

מיכאל מלכיאלי: אחד, בחינוך הכללי משרד החינוך חילק טאבלטים למשפחות מעוטות יכולת.

מיכאל מלכיאלי: בציבור החרדי עיקר הלמידה זה דרך הטלפונים.

מיכאל מלכיאלי: טאבלטים אין לנו מה להשתמש בזה.

מיכאל מלכיאלי: גם המורים לא מלמדים דרך הטאבלט.

מיכאל מלכיאלי: אני חושב שמשרד החינוך צריך לחלק לאותן משפחות טלפונים כשרים.

מיכאל מלכיאלי: זה גם מאוד זול.

מיכאל מלכיאלי: כמובן שהם יחזירו בסוף השימוש.

מיכאל מלכיאלי: אף אחד לא מבקש להשאיר מתנות לאנשים.

מיכאל מלכיאלי: משפחות עם 7-8 ילדים שיש להם שני טלפונים בבית לא יכולים להתקדם עם הלימוד.

מיכאל מלכיאלי: דבר שני.

מיכאל מלכיאלי: הממשלה אישרה את החזרה ללימודים של החינוך המיוחד.

מיכאל מלכיאלי: דא עקא, שרשויות מקומיות רבות לא מממנות את ההסעות של אותם ילדים.

מיכאל מלכיאלי: מה הם רוצים, ריבונו של עולם?

מיכאל מלכיאלי: להגיע משלומי לרכסים, שזה מקום הלימוד של ילדי שלומי בחינוך המיוחד, לוקח שעה.

מיכאל מלכיאלי: איך ההורים ייסעו עם הילדים שלהם?

מיכאל מלכיאלי: עם טרמפים?

מיכאל מלכיאלי: עם אוטובוסים?

מיכאל מלכיאלי: איך הם יעשו את זה?

מיכאל מלכיאלי: אני חושב שמשרד החינוך צריך לקבל החלטה שאם המדינה החליטה לפתוח את הלימודים של החינוך המיוחד, יחד עם זה, תנהג בדיוק כמו כל השנה.

יעקב אשר: תודה אדוני היושב ראש.

יעקב אשר: בנוגע למה שקורה כרגע בחינוך המיוחד, אני מצטרף למה שאמר ידידי חבר הכנסת מלכיאלי.

יעקב אשר: נכון שנושא ההסעות הוא מסובך ובעייתי אבל חינוך מיוחד הוא דבר שאין בכל עיר את כל סוגי החינוך המיוחד.

יעקב אשר: יש הרבה מאוד ניידות מעיר לעיר.

יעקב אשר: לכן חייבים למצוא פתרון.

יעקב אשר: אולי הסעות שהן יותר פרטניות, לא יותר משני ילדים בהסעה, כדי שלא יידבקו.

יעקב אשר: אני רוצה להעלות נקודה נוספת שבימים כתיקונם לא צריך אותה.

יעקב אשר: בימים האלה שבהם התחבורה הציבורית מצומצמת מאוד, יש בעיה קשה של הצוות המקצועי.

יעקב אשר: גננות, מורות, צוותים פרא-רפואיים, שצריכים להגיע לגנים ולבתי הספר ואינם גרים במרחק הליכה מהמקום.

יעקב אשר: יש בעיה גם בתחבורה הפנים עירונית וגם בתחבורה בין עירונית.

יעקב אשר: לדוגמה, בעיר אלעד חלק גדול מהצוות המקצועי בחינוך המיוחד מגיע מבני-ברק.

יעקב אשר: היום אין אוטובוסים מבני-ברק לאלעד.

יעקב אשר: הדברים האלה צריכים לקבל איזה פתרון כי בעצם הצוות המקצועי הוא זה שמחזיק את הילדים ולא רק עושה בייביסיטר.

ניצן הורוביץ: רחלי אברמזון.

רחל אברמזון: אני מתנצלת, הייתי צריכה לעלות לשידור.

ניצן הורוביץ: שאלו פה ושאלו גם מהציבור לגבי החינוך המיוחד שהתחדש אתמול.

ניצן הורוביץ: מה עם המשולבים?

ניצן הורוביץ: למה המשלבים לא מגיעים לבתים?

ניצן הורוביץ: שאלה שנייה, לגבי הסעות שלא מתקיימות.

רחל אברמזון: קודם כל, אני אומר שאנחנו באמת בהתרגשות מאוד גדולה.

רחל אברמזון: פתחנו אתמול את מערכת החינוך.

רחל אברמזון: כפי שהמנכ"ל ציין 10,000 ילדים הגיעו אל מוסדות החינוך המיוחדים, גנים ובתי ספר.

רחל אברמזון: הבוקר 19,000 תלמידים הצטרפו, גם התלמידים שבשילוב וגם התלמידים שלומדים בכיתות חינוך מיוחד בבתי ספר רגילים.

רחל אברמזון: אני קודם כל רוצה להגיד שזאת התרגשות גדולה.

רחל אברמזון: בדיוק עכשיו שוחחתי בשידור עם שני הורים שאמרו שעבור הילדים שלהם זאת חוויה והם נרגשים ומוקירים את הרעיון הזה של פתיחת המסגרות.

רחל אברמזון: לגבי המשלבות.

רחל אברמזון: המשלבות מגיעות לפגוש את התלמידים בתוך המסגרות החינוכיות.

רחל אברמזון: אם אנחנו מתחילים להנגיש היום את המערכת בתוך בית הספר, אז המשלבת האישית פוגשת את הילד שהיא רגילה לפגוש - - -

ניצן הורוביץ: אבל לא בבית.

רחל אברמזון: לא בבתים כי אנחנו נמצאים עכשיו במהלך שהוא פותח את שערי מוסדות החינוך.

רחל אברמזון: ככל שאנחנו נוכל ותהיינה הקלות, הילדים יגיעו יותר ויותר לבית הספר ולגן, למקום הכי טבעי שהם נמצאים בו.

רחל אברמזון: יחד עם זה, אנחנו אמרנו שגם בעניין הזה של משלבת, יכולה גם לפגוש את התלמיד במפגש פרטני בתוך מוסד חינוכי ולהיכנס יחד איתו למרחב הכיתתי.

רחל אברמזון: הרי הילדים ממשיכים בלמידה מרחוק, נפגשים עם המחנכת שלהם.

רחל אברמזון: אפשר לייצר את זה גם בתוך בית הספר.

רחל אברמזון: אני חושבת שזה יכול כן לתת את המענה.

רחל אברמזון: בשלב הזה המשלבות לא מגיעות אל הבתים.

רחל אברמזון: אני מניחה שיותר ויותר נראה ילדים בתוך בתי הספר.

רחל אברמזון: לגבי ההסעות.

רחל אברמזון: היה אתמול דיון שערכנו יחד עם המנכ"ל.

רחל אברמזון: כמו שאמרתי לכם גם קודם, ההסעות תתקיימנה, רק הן תתקיימנה בכפוף להנחיות ולהגבלות שניתנות לנו.

רחל אברמזון: מה שאנחנו נוכל לאפשר, אני שוב אומרת וגם אמרתי את זה בשידור הקודם ובפעם הקודמת שנפגשנו, זאת לא תהיה מונית לכל תלמיד אבל אנחנו כן בהחלט נאפשר בצורה מסודרת ומוגבלת לבחון עם כל רשות ורשות מה אנחנו יכולים לעשות כדי להנגיש לתלמידים את ההסעה כדי שהם יגיעו לבתי הספר.

ניצן הורוביץ: כמה מורים מהחינוך המיוחד הגיעו לעבודה?

רחל אברמזון: אתמול הגיעו 5,566 הבוקר הגיעו 9,615 עובדי הוראה.

יבגני סובה: מלפני פסח אנחנו יודעים את הסיפור הזה.

עומר ינקלביץ': הדיון הוא לגבי העמותות גברתי.

עומר ינקלביץ': מדוע לא אפשרתם לעמותות לשוב?

עומר ינקלביץ': גם המסכות וחומרי חיטוי הם טוענים שהם לא מקבלים.

רחל אברמזון: חברת הכנסת ינקלביץ, אני חייבת כל פעם לדייק את האמירות שלך מחדש.

רחל אברמזון: אני לא מכירה סיפור שלא אישרנו לעמותות.

רחל אברמזון: אני רוצה להסביר מה זה סיפור העמותות.

יבגני סובה: אבל מה עם הרשויות שלא נותנים?

ניצן הורוביץ: חצי דקה, זה הכול.

ניצן הורוביץ: בבקשה.

רחל אברמזון: העמותות מועסקות על-ידי משרד הבריאות והן מאושרות לכניסה לתוך גני הילדים.

רחל אברמזון: הן עמותות שמנגישות שירותים שהם טיפוליים פרא-רפואיים, טיפולים ממקצועות הבריאות בגני הילדים.

רחל אברמזון: הן מאושרות להיכנס.

רחל אברמזון: ככל שעמותה מחליטה לחזור חזרה ולהפעיל את אנשיה, את אנשי המקצוע שלה, היא תבוא חזרה לאותם גנים, לאותם מקומות שהיא עבדה בהם קודם והיא תעשה את העבודה.

רחל אברמזון: לכן, אני באמת לא יודעת מאיפה אתם מקבלים את השמועות ואת הנתונים.

רחל אברמזון: אני מבקשת לדייק.

רחל אברמזון: אין שום בעיה לשום אדם ולשום איש מקצוע שעבד בעבר במוסד חינוכי, לחזור חזרה לעבוד, כפי שאנחנו חוזרים לשגרה.

ניצן הורוביץ: תודה לרחלי אברמסון.

ניצן הורוביץ: גם על-פי בדיקת הוועדה הזאת מול גורמי המקצוע ועל-פי השוואה למדינות אירופה, שביקשתי מהממ"מ לעשות, ניתן וצריך להתחיל באופן מיידי בפתיחה הדרגתית של מערכת החינוך גם בישראל.

ניצן הורוביץ: מה שמדינות אחרות עושות, אנחנו גם יכולים לעשות.

ניצן הורוביץ: יש מצב בלתי נסבל, שעד עכשיו ממשלת ישראל לא קיבלה החלטה ברורה בנושא.

ניצן הורוביץ: לא קיבלה החלטה ואין תאריכים.

ניצן הורוביץ: אין תאריכים לגבי היסודי, אין תאריכים לגבי התיכון.

ניצן הורוביץ: לא אמרו למורים, לא אמרו לפקידים במשרד האוצר.

ניצן הורוביץ: אין החלטה של מדינת ישראל.

ניצן הורוביץ: אנחנו שמענו פה מפי המנכ"ל מתווים שונים, חלופות של משרד החינוך במצב כזה ובמצב אחר.

ניצן הורוביץ: אבל איזה מצב זה יהיה, הממשלה פשוט עוד לא החליטה.

ניצן הורוביץ: לכן, אני קורא לממשלה להחליט ולקבל החלטה ברורה לגבי מערכת החינוך, כפי שהוחלט לגבי מגזרים אחרים במשק, חנויות כאלה וכאלה, מפעילים כאלה וכאלה.

ניצן הורוביץ: כל עוד לא תהיה החלטה עם תאריכים, אנחנו ניגרר בדיונים האלה פעם אחר פעם.

ניצן הורוביץ: משרד החינוך יגיד שזה תלוי במשרד הבריאות.

ניצן הורוביץ: צריך בממשלה לקבל החלטה.

ניצן הורוביץ: ואם זה ראש הממשלה שצריך לקבל את ההחלטה, אז שיתכבד ויקבל את ההחלטה.

ניצן הורוביץ: גם בעולם מבינים שאי-אפשר לשחרר את ההורים ואת המשק, בלי מסגרת נאותה לילדים.

ניצן הורוביץ: אבל זה לא אומר שהמורים הם סוג של בייביסיטר שצריכים להעסיק את הילדים בקייטנות שכאלה.

ניצן הורוביץ: מורים הם מורים והחומר שהם מעבירים הוא חומר רציני.

ניצן הורוביץ: לא כל אדם שבא מהרחוב יכול להיות מורה, להעביר שיעורים ולהעסיק תלמידים.

ניצן הורוביץ: אנחנו כבר במשברים קודמים ראינו שתמיד יש איזו נטייה – אני אומר את זה לך חברי מהאוצר – להפוך את המורים לאשמים במשבר הזה ולהפיל עליהם את העניין הזה.

ניצן הורוביץ: המורים כבר נתנו ימים.

ניצן הורוביץ: נתנו ימים וזה נעשה מרצון טוב אפשר להגיד.

ניצן הורוביץ: במקום לבוא ולהעריך את זה, על-כך שהם כבר נתנו את הימים כשהם לא היו חייבים לעשות את זה.

ניצן הורוביץ: אתם גם באים עכשיו ובעצם אומרים שהם גם יידרשו אחר-כך, לשיטתכם, לתת ימים ללא תשלום מלא.

ניצן הורוביץ: זה דבר שאי-אפשר לקבל.

ניצן הורוביץ: אף אחד, גם לא חברי הכנסת וגם אף אחד במדינה, לא מבקשים מאיתנו לתת ימים.

ניצן הורוביץ: מה זה העניין הזה של לתת ימים?

אסף שירמן: זה לא נאמר בשום שלב.

ניצן הורוביץ: אז בוא תקן אותי אם אני טועה, כי אני האזנתי לדבריך ברוב קשב.

אסף שירמן: זה לא נאמר בשום שלב.

ניצן הורוביץ: ההורים הם לא בייביסיטר, הם לא עובדי חינם, לא בקורונה ולא מחוץ לקורונה.

ניצן הורוביץ: מורים היום עוזבים אחרי שנה שנתיים כי התנאים קשים להם ועכשיו קשה אפילו עוד יותר.

ניצן הורוביץ: במקום לשבת איתם ולסגור את העניין הזה בכבוד.

ניצן הורוביץ: תראה, אתם מנהלים את זה כאן בוועדה.

ניצן הורוביץ: זה דבר שהוא לא מתקבל על הדעת.

ניצן הורוביץ: הממשלה תקבע מתי חוזרים ללימודים.

ניצן הורוביץ: אני מפציר בממשלה לקבוע את זה.

ניצן הורוביץ: כל עוד אין קביעה כזאת, אז אי-אפשר לנהל ברצינות את העניין.

ניצן הורוביץ: ברגע שזה ייקבע, אתם צריכים על כל יום שמשרד החינוך חושבים שצריך להחזיר בקיץ, קודם כל לשאול את המורים ולשתף אותם בעניין הזה ולא להנחית את זה מלמעלה.

ניצן הורוביץ: צריך לשאול אותם כי הם אלה שצריכים לעשות את זה.

ניצן הורוביץ: לשבת איתם ולחשוב אם ואיך משלמים על דבר כזה.

עומר ינקלביץ': בדיוק.

אסף שירמן: זה לא נאמר על ידנו.

ניצן הורוביץ: אם אתה רוצה לתקן אותי, אני אאפשר לך.

קטי קטרין שטרית: זאת רק הצעה לסדר.

קטי קטרין שטרית: אם שמת לב, לחברי הכנסת שנמצאים בחדר השני ודיברו על הנושא של החינוך החרדי, צריך לתת לזה את הדעת.

קטי קטרין שטרית: בני ברק ואלעד באו אחר-כך בטענות, כי אין הסברה בנושא של החינוך החרדי.

קטי קטרין שטרית: צריך לעשות על זה דיון.

קטי קטרין שטרית: הם גם ילדים.

ניצן הורוביץ: בשבוע הבא.

ניצן הורוביץ: אני מקבל, אנחנו נעשה.

אסף שירמן: אם לא הייתי מספיק ברור עד כה, אף אחד לא עובד בחינם.

אסף שירמן: עובדי ההוראה מקבלים את שכרם המלא בגין אותה עבודה שהם מחויבים לה.

אסף שירמן: לא שקל אחד יותר ולא שקל אחד פחות.

אסף שירמן: כל הנושא הוא נושא של מינונים, כמה הם יעבדו עכשיו וכמה בחופש.

ניצן הורוביץ: שבו איתם ואל תנחיתו להם הוראות על הראש.

יפה בן דויד: אתם לא הסמכות להחליט.

ניצן הורוביץ: תודה רבה.

ניצן הורוביץ: הישיבה נעולה.